cyanic-selkie/wikianc huggingface dataset:
മാർത്താണ്ഡവർമ്മ
മാർത്താണ്ഡവർമ്മയ്ക്കു ശേഷം
മാർത്താണ്ഡവർമ്മയ്ക്കു ശേഷം അനന്തരവനായ കാർത്തികതിരുനാൾ രാമവർമ്മ തിരുവിതാംകൂർ ഭരിച്ചു. അദ്ദേഹം ധർമ്മരാജ എന്നാണറിയപ്പെട്ടിരുന്നത്. ഏറ്റവുമധികം കാലം (1758 മുതൽ 1798 വരെ) തിരുവിതാംകൂർ ഭരിച്ച ഭരണാധികാരിയാണദ്ദേഹം.
കുറിപ്പുകൾ
വർഗ്ഗം:തിരുവിതാംകൂറിന്റെ രാജാക്കന്മാർ
പി.സി. വിഷ്ണുനാഥ്
ജീവിതരേഖ
കൊല്ലം ജില്ലയിലെ മാവടിയിൽ ചെല്ലപ്പൻ പിള്ളയുടേയും ലീലയുടേയും മകനായി 1978 മാർച്ച് 30ന് ജനിച്ചു. ബി.കോം.എൽ.എൽ.ബിയാണ് വിദ്യാഭ്യാസ യോഗ്യത. പ്രാഥമിക വിദ്യാഭ്യാസത്തിനു ശേഷം ശാസ്താംകോട്ട ഡി.ബി. കോളേജിൽ നിന്ന് ബിരുദം നേടി.
രാഷ്ട്രീയ ജീവിതം
കേരളത്തിലെ കോൺഗ്രസ് പാർട്ടിയുടെ യുവനേതാവാണ്. പി.സി. വിഷ്ണുനാഥ് 2006 മുതൽ 2016 വരെ കേരളനിയമസഭയിലെ അംഗവുമായിരുന്നു. കോൺഗ്രസ്സിന്റെ വിദ്യാർത്ഥിപ്രസ്ഥാനമായ കെ.എസ്.യുവിലൂടെ രാഷ്ട്രീയരംഗത്തെത്തിയത്.
പ്രധാന പദവികൾ
.
അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:1978-ൽ ജനിച്ചവർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ
ക്രൈസ്റ്റ് ഇൻ ദ ഹൗസ് ഓഫ് ഹിസ് പേരന്റ്സ്
ജോൺ എവററ്റ് മില്ലായിസ് ചിത്രീകരിച്ച ഒരു ചിത്രമാണ് ക്രൈസ്റ്റ് ഇൻ ദ ഹൗസ് ഓഫ് ഹിസ് പേരന്റ്സ്. ചിത്രത്തിൽ സെന്റ് ജോസഫിന്റെ മരപ്പണി ശില്പശാലയിൽ വിശുദ്ധ കുടുംബത്തെ ചിത്രീകരിച്ചിരിക്കുന്നു. ആദ്യം പ്രദർശിപ്പിക്കുമ്പോൾ ഈ ചിത്രം വളരെ വിവാദപരമായിരുന്നു. പ്രത്യേകിച്ച് ചാൾസ് ഡിക്കൻസിനെപ്പോലുള്ളവരുടെ നിരവധി വിമർശനങ്ങൾക്കിടയാക്കി. മുമ്പ് അറിയപ്പെടാതിരുന്ന പ്രീ-റാഫലൈറ്റ് ബ്രദർഹുഡിനെ പ്രസിദ്ധിയിലേക്ക് അതിവേഗത്തിൽ എത്തിച്ച ഈ ചിത്രം കലയിലെ റിയലിസത്തെക്കുറിച്ചുള്ള സംവാദത്തിൽ പ്രധാന പങ്കുവഹിച്ചു. ഈ ചിത്രം ഇപ്പോൾ ലണ്ടനിലെ ടേറ്റ് ബ്രിട്ടനിലാണ് സൂക്ഷിച്ചിരിക്കുന്നത്.
വിഷയം
ചിത്രത്തിന്റെ പശ്ചാത്തലത്തിൽ വിഷയത്തിന്റെ ദൈവശാസ്ത്രപരമായ പ്രാധാന്യത്തെ കൂടുതൽ പ്രതീകപ്പെടുത്താൻ വിവിധ വസ്തുക്കൾ ഉപയോഗിച്ചിരിക്കുന്നു. ജേക്കബിന്റെ ലാഡറിനെ സൂചിപ്പിക്കുന്ന ഒരു ഏണി പിന്നിലെ മതിലിലേക്ക് ചാരി വച്ചിരിക്കുന്നു. പരിശുദ്ധാത്മാവിനെ പ്രതിനിധീകരിക്കുന്ന ഒരു പ്രാവ് ഏണിയിൽ ഇരിക്കുന്നു. മറ്റ് മരപ്പണി ഉപകരണങ്ങൾ ഹോളി ട്രിനിറ്റിയെ പരാമർശിക്കുന്നു. ക്വാട്രോസെന്റോ ചിത്രങ്ങൾക്കൊപ്പം ഈ ചിത്രത്തിന്റെ ഉറവിടമായി മില്ലൈസ് ആൽബ്രെച്റ്റ് ഡ്യൂററുടെ പ്രിന്റ് മെലാഞ്ചോലിയ I ഉപയോഗിച്ചിരിക്കാം. വാതിലിലൂടെ കാണപ്പെടുന്ന ആടുകളെ ഭാവിയിലെ ക്രിസ്തീയ ആട്ടിൻകൂട്ടത്തെ പ്രതിനിധീകരിക്കുന്നു.
അവലംബം
വർഗ്ഗം:കുട്ടികളുടെ ചിത്രങ്ങൾ വർഗ്ഗം:മഡോണ ചിത്രങ്ങൾ വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
അപ്പൂപ്പൻ (ചലച്ചിത്രം)
പി. ഭാസ്കരൻ സംവിധാനം ചെയ്ത് 1976-ൽ പുറത്തിറങ്ങിയ മലയാളചലച്ചിത്രമാണ് അപ്പൂപ്പൻ. തിക്കുറിശ്ശി സുകുമാരൻ നായർ, ജയഭാരതി, സുമിത്ര, കമൽ ഹാസൻ എന്നിവരോടൊപ്പം അഭിനയിച്ചിട്ടുണ്ട്.
അവലംബം
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
അഡിനോസിൻ ട്രൈഫോസ്ഫേറ്റ്
ജീവശാസ്ത്രത്തിൽ പ്രകൃതിയും ജീവജാലങ്ങളും പരസ്പരം നടത്തുന്ന ഊർജ്ജക്കൈമാറ്റങ്ങളിലെ പ്രധാന നാണയമാണു് ATP എന്ന ചുരുക്കപ്പേരിലറിയപ്പെടുന്ന അഡിനോസിൻ ട്രൈഫോസ്ഫേറ്റ് എന്ന രാസസംയുക്തം.
സൂര്യനിൽ നിന്നും ലഭിയ്ക്കുന്ന ഊർജ്ജം, പ്രകാശസംശ്ലേഷണം എന്ന സങ്കീർണ്ണപ്രക്രിയയിലൂടെ സസ്യോൽപ്പന്നങ്ങളിലെ കാർബോഹൈഡ്രേറ്റുകളിലും മറ്റു കാർബണികസംയുക്തങ്ങളിലുമായി സസ്യങ്ങൾ സംഭരിച്ചുവെക്കുകയും തുടർന്നു് അതേ സസ്യോൽപ്പന്നങ്ങൾ ജന്തുലോകത്തിലെ നീണ്ട ആഹാരശൃംഖലകൾക്കു വഴിവെക്കുകയും ചെയ്യുന്നു. ഈ വലിയ ശൃംഖലയിൽ ബാക്കി വരുന്ന ജൈവാവശിഷ്ടങ്ങളിൽ ഒരു നല്ല പങ്കും കൂട്ടത്തിൽ കാർബൺ ഡയോക്സൈഡും ക്രമേണ സസ്യങ്ങളിലേക്കു തന്നെ തിരിച്ചെത്തുകയും ചെയ്യുന്നു. ഇത്തരം കൊടുക്കൽ വാങ്ങലുകൾക്കിടയിൽ ഈ രാസപദാർത്ഥങ്ങൾ പല തരത്തിലുമുള്ള മാറ്റങ്ങൾക്കും വിധേയമാകുന്നുണ്ടു്. അവയിൽ ഊർജ്ജവാഹികളായ സംയുക്തങ്ങളാണു് ATP, ADP, NADPH തുടങ്ങിയവ.
മെറ്റാമെറ്റീരിയൽ
പദാർത്ഥത്തിലും നാനോ സാങ്കേതികവിദ്യയിലും നൂതന സാധ്യതകൾ നൽകുന്ന പദാർത്ഥങ്ങളാണ് മെറ്റാമെറ്റീരിയലുകൾ. റോഡ്ജർ ആന്ഡ് വാൽസർ എന്ന ടെക്സാസ് സർവകലാശാലയിലെ ശാസ്ത്രജ്ഞനാണ് മെറ്റാമെറ്റീരിയൽ എന്ന വാക്കിന്റെ ഉപജ്ഞാതാവ്. ഇവ നിരവധി സവിശേഷതകളുള്ള പദാർത്ഥങ്ങളാണ്. നെഗറ്റീവ് അപവർത്തനാങ്കമാണ് ഇവയുടെ മുഖ്യ സവിശേഷത. അതുകൊണ്ട് പ്രകാശത്തോട് മറ്റു പദാർത്ഥങ്ങൾ പ്രതികരിക്കുന്നത് പോലെയല്ല ഇവ പ്രതികരിക്കുക. വസ്തുവിൽ തട്ടി പ്രതിഫലിക്കുന്ന പ്രകാശം കണ്ണിൽ പതിക്കുമ്പോഴാണ് വസ്തുവിനെ കാണാൻ സാധിക്കുന്നത്. എന്നാൽ മെറ്റാമെറ്റീരിയലുകൾ പ്രകാശത്തെ പ്രതിഫലിപ്പിക്കാതെ അവയെ പുറകോട്ട് വളക്കുന്നു. അതിനാൽ മെറ്റാമെറ്റീരിയൽ കൊണ്ടുണ്ടാക്കിയ കവചംകൊണ്ട് ഏതെങ്കിലും വസ്തുവിനെ മറച്ചാൽ വസ്തുവോ കവചമോ കാണാൻ സാധിക്കില്ല.
പുറത്തേക്കുള്ള കണ്ണികൾ
വർഗ്ഗം:നാനോസാങ്കേതികവിദ്യ
സ്ക്രാട്സ് കോണ്ടിനെന്റൽ ക്രാക്ക് - അപ്പ്‌
2002-ൽ ഇറങ്ങിയ ഒരു ഇംഗ്ലീഷ് കമ്പ്യൂട്ടർ അനിമേഷൻ ഹ്രസ്വ ചലച്ചിത്രം ആണ് സ്ക്രാട്സ് കോണ്ടിനെന്റൽ ക്രാക്ക് - അപ്പ്‌. ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌.
കഥാസാരം
സ്ക്രാട് തന്റെ ഏറ്റവും പ്രിയപ്പെട്ട ആക്റോൺ നട്ട് ഒളിച്ചു വെക്കാൻ നോകുനതിന്റെ ഇടക് അറിയാതെ കോണ്ടിനെന്റൽ ക്രാക്ക് ഉണ്ടാകുനതാണ് കഥാസാരം.
അവലംബം
വർഗ്ഗം:അനിമേഷനുകൾ വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
കുമ്പളം (വിവക്ഷകൾ)
ആട് ആൻറണിയുടെ ജന്മനാട്
ഉദാരതാവാദം
പുതിയ ആശയങ്ങളെ സ്വീകരിക്കുക, തുറന്ന കാഴ്ചപ്പാടുണ്ടാവുക എന്നീ അർത്ഥങ്ങളിൽ പലപ്പോഴും ഉപയോഗിക്കാറുള്ളതാണ് ഉദാരതാവാദം (ലിബറലിസം - Liberalism) എന്ന വാക്ക്. 16 - 17 നൂറ്റാണ്ടുകളിൽ ഉരുത്തിരിഞ്ഞുവന്ന രാഷ്ട്രീയ - സാമ്പത്തിക ചിന്താധാരയെയാണ് യഥാർത്ഥത്തിൽ ഇത് സൂചിപ്പിക്കുന്നത്. ലാറ്റിൻ ഭാഷയിലെ "സ്വാതന്ത്ര്യത്തെക്കുറിച്ച്" എന്നർഥം വരുന്ന "ലിബറാലിസ് (Liberalis) എന്ന വാക്കിൽ നിന്നുമാണ് ലിബറലിസം അഥവാ ഉദാരതാവാദം എന്ന വാക്കുത്ഭവിച്ചത്. സ്വാതന്ത്ര്യത്തിന്റെയും തുല്യാവകാശത്തിന്റെയും പ്രാധാന്യത്തിലൂന്നിയുള്ളതായിരുന്നു ഉദാരതാവാദത്തിന്റെ വ്യക്താക്കളുടെ ചിന്താഗതി. ഇവയോടുള്ള സമീപനത്തിന്റെ അടിസ്ഥാനത്തിൽ ഇവരുടെ നിലപാടുകളിൽ നിരവധി വ്യത്യാസങ്ങളുണ്ടായിരുന്നുവെങ്കിലും ഉദാരജനാധിപത്യം, സ്വതന്ത്രവും നീതിപൂർവ്വകവുമായ തെരഞ്ഞെടുപ്പ്, സ്വതന്ത്രവ്യാപാരം, മനുഷ്യാവകാശങ്ങൾ, ഭരണഘടനാവാദം, മതസ്വാതന്ത്ര്യം തുടങ്ങിയവയെ സംബന്ധിച്ച നിലപാടുകളിൽ ഒട്ടുമിക്ക ഉദാരതാവാദികളും യോജിക്കുന്നതായി കാണാം. ഉദാരതാവാദം അംഗീകരിക്കാത്ത സാമൂഹ്യ - രാഷ്ട്രീയ പ്രസ്ഥാനങ്ങൾക്കുപോലും ഈ നിലപാടുകൾ സ്വീകാര്യമായിട്ടുമുണ്ട്. ഉദാരതാവാദം പല ധാരകളായി വളർന്നുവെങ്കിലും 18-ാം നൂറ്റാണ്ടിൽ പ്രചാരം നേടിയ ക്ലാസ്സിക്കൽ ഉദാരതാവാദം 20-ാം നൂറ്റാണ്ടിൽ പ്രചാരം നേടിയ സാമൂഹ്യ ഉദാരതാവാദം (നവഉദാരതാവാദം) എന്നീ രണ്ട് ചിന്താപദ്ധതികളാണ് അതിൽ പ്രധാനം.
നവോത്ഥാനകാലത്ത് ഭരണകൂടത്തിന്റെയും ക്രൈസ്തവസഭയുടെയും അധികാരസ്രോതസ്സുകളെയും നിലനിൽപ്പിനെയും വെല്ലുവിളിച്ചുകൊണ്ടാണ് ഉദാരതാവാദ ചിന്താഗതികൾ ശക്തമായ ഇടപെടലുകൾ നടത്തുന്നത്. പരമ്പരാഗത പദവി, വ്യവസ്ഥാപിത മതം, ജന്മിത്തം, രാജാക്കന്മാരുടെ ദൈവദത്താധികാരങ്ങൾ തുടങ്ങിയവ ഇത്തരത്തിൽ ചോദ്യം ചെയ്യപ്പെട്ട നിലപാടുകളായിരുന്നു. ത്രിദശവത്സരയുദ്ധങ്ങളുടെയും ഫ്രഞ്ചുവിപ്ലവത്തിന്റെയും പ്രൊട്ടസ്റ്റന്റ് നവീകരണത്തിന്റെയും പശ്ചാത്തലത്തിലാണ് ഉദാരതാവാദം വളർന്നുവന്നത്. ജീവിൻ, സ്വാതന്ത്ര്യം, സ്വത്ത് തുടങ്ങിയവയ്ക്കുള്ള അവകാശം ഒരു 'വ്യക്തിയുടെ' മൌലികാവകാശമാണെന്നും, സ്വതന്ത്രവ്യാപാരം പ്രോത്സാഹിപ്പിക്കേണ്ടതാണെന്നും പൌരജീവിതത്തിലും സമൂഹത്തിലും ഭരണകൂടത്തിന്റെയും മതത്തിന്റെയും ഇടപെടലുകൾ പരമാവധി ഒഴിവാക്കണമെന്നുമുള്ള ചിന്താഗതികളാണ് ഇപ്രകാരം ക്ലാസ്സിക്കൽ ഉദാരതാവാത്തിന്റെ കാലത്ത് പ്രബലപ്പെട്ടത്. ജോൺ ലോക്ക്, മൊണ്ടെസ്ക്യൂ, ആഡംസ്മിത്, ഡേവിഡ് റിക്കാർഡോ, തുടങ്ങയവരുടെ ചിന്തകളിൽ നിന്നാണ് ക്ലാസിക്കൽ ഉദാരതാവാദം ഊർജ്ജം സ്വീകരിച്ചത്.
രണ്ട് ലോകമഹായുദ്ധങ്ങളിൽ ലിബറൽ ജനാധിപത്യ രാജ്യങ്ങളുടെ മുന്നേറ്റവും, ലോക സാമ്പത്തിക കുഴപ്പങ്ങളും, ഫാസിസം, കമ്മ്യൂണിസം, കൺസർവേറ്റിസം, ഏകാധിപത്യം തുടങ്ങിയവ ഉയർത്തിയ രാഷ്ട്രീയ - ദാർശനിക വെല്ലുവിളികളും ഉദാരതാവാദ നിലപാടുകളിൽ സമൂലമായ മാറ്റങ്ങൾ വരുത്തി. സമൂഹത്തിലെയും കമ്പോളത്തിലെയും നീതിപൂർവ്വകമായ ഭരണകൂട ഇടപെടലുകളെ അത് അംഗീകരിച്ചു. ഇപ്രകാരമാണ് ഇരുപതാം നൂറ്റാണ്ടിൽ നവ ഉദാരതാവാദ ചിന്താഗതി ഉയർന്നുവന്നത്. ജെ.എസ് മിൽ, ടി. എച്ച് ഗ്രീൻ, ജെ.എം കെയിൻസ്, തുടങ്ങയ ചിന്തകരാണ് നവഉദാരതാവാദത്തിന്റെ അടിത്തറ പാകിയത്.
പരമാധികാര രാഷ്ട്രം, പൗരാവകാശങ്ങൾ, പൗരസ്വാതന്ത്ര്യം, ക്ഷേമരാഷ്ട സങ്കല്പം, മതസഹിഷ്ണത, മതസ്വാതന്ത്ര്യം, ആഗോളവൽക്കരണം തുടങ്ങയവയുടെ വളർച്ചയിൽ ഉദാരതാവാദം വളരെ വലിയ പങ്കാണ് വഹിച്ചിട്ടുള്ളത്.
അവലംബം
വർഗ്ഗം:രാഷ്ട്രതന്ത്രം വർഗ്ഗം:സിദ്ധാന്തങ്ങൾ
അർത്ഥാന്തരന്യാസം (അലങ്കാരം)
മലയാളഭാഷയിലെ ഒരു അലങ്കാരമാണ് അർത്ഥാന്തരന്യാസം.
ലക്ഷണം
സാമാന്യംതാൻ വിശേഷം താൻ ഇവയിൽ പ്രസ്തുതത്തിന് അർത്ഥാന്തരന്യാസമാകു മന്യം കൊണ്ടു സമർത്ഥനം.
വർഗ്ഗം:അലങ്കാരങ്ങൾ (വ്യാകരണം)
മാമാങ്കം
കേരളത്തിൽ അറിയപ്പെടുന്ന ചരിത്രകാലത്തിനും മുൻപു മുതൽ പന്ത്രണ്ടു വർഷത്തിലൊരിക്കൽ നടന്നിരുന്ന ബൃഹത്തായ നദീതീര ഉത്സവമായിരുന്നു മാമാങ്കം. ഭാരതപ്പുഴയുടെ തീരത്ത് ഇന്നത്തെ മലപ്പുറം ജില്ലയിലെ തിരൂരിന് ഏഴു കിലോമീറ്റർ തെക്കുമാറിയുള്ള തിരുനാവായ എന്ന സ്ഥലത്തായിരുന്നു മാമാങ്കം അരങ്ങേറിയിരുന്നത്‌. മാഘമാസത്തിലെ മകം നാളിലെ ഉത്സവമാണ് മാമാങ്കം ആയത്. കേരളത്തിലെ മറ്റു ചില ക്ഷേത്രങ്ങളിലും മാമാങ്കം നടക്കാറുണ്ടെങ്കിലും അവയെല്ലാം സ്ഥലപ്പേരു കൂട്ടിയാണ് അറിയപ്പെടുന്നത്.
ഏതാണ്ട് ഒരു മാസക്കാലം (28 ദിവസം) നീണ്ടുനിൽക്കുന്ന ഒരു ആഘോഷമായാണ്‌ അവസാനകാലങ്ങളിൽ മാമാങ്കം നടത്തിവന്നിരുന്നത്. ഇക്കാലമായപ്പോഴേക്കും ഭാരതത്തിലെ മറ്റു പ്രദേശങ്ങളിൽനിന്നെല്ലാം നിരവധി ജനങ്ങൾ ഇതിൽ പങ്കെടുക്കാൻ എത്തിയിരുന്നു. ഇതിനോടനുബന്ധിച്ച് വ്യാപാരമേളകൾ, കായിക പ്രകടനങ്ങൾ, കാർഷികമേളകൾ, സാഹിത്യ, സംഗീത, കരകൗശല വിദ്യകളുടെ പ്രകടനങ്ങൾ, എന്നിവയും അരങ്ങേറിയിരുന്നു. സ്വന്തം കഴിവുകളിൽ മികവു പ്രകടിപ്പിക്കുന്നവർക്ക് സമ്മാനങ്ങളും നൽകിയിരുന്നു.
മാമാങ്കത്തിന്റെ രക്ഷാധികാരിയാവുക എന്നത് ആഭിജാത്യം നൽകിയിരുന്ന ഒരു പദവിയായിരുന്നു. അതിനായി വള്ളുവക്കോനാതിരിയും സാമൂതിരിയും തമ്മിൽ നടന്ന വഴക്കും യുദ്ധങ്ങളും ചരിത്രപ്രസിദ്ധമാണ്‌. മാമാങ്കത്തിന് ഇതുമൂലം കൈവന്ന രാഷ്ട്രീയപ്രാധാന്യത്തെ തുടർന്ന് കാലാന്തരേണ മാമാങ്കവേദിയിൽ ചാവേറുകളായി പോരാടാനെത്തിയിരുന്ന വള്ളുവനാടൻ സേനാനികളുടെ പോരാട്ടം മാമാങ്കത്തിലെ പ്രധാന ഇനമായിത്തീർന്നു.
ഈ മഹോത്സവത്തിന്റെ ഉത്ഭവത്തെക്കുറിച്ച് ചരിത്രകാരന്മാർക്കിടയിൽ ഏകാഭിപ്രായമില്ല. ആദ്യം ചേരരാജാക്കന്മാരും പിന്നീട് പെരുമ്പടപ്പു മൂപ്പീന്നും അതിനുശേഷം വള്ളുവനാട്ടു രാജാക്കന്മാരും അവസാനമായി നാനൂറിലധികം വർഷക്കാലം സാമൂതിരിമാരുമായിരുന്നു മാമാങ്കം കൊണ്ടാടിയിരുന്നത്. . ഹൈദരാലിയുടെ മലബാർ ആക്രമണത്തിനുശേഷം സാമൂതിരിവംശത്തിന്റെ രാഷ്ട്രീയ - സാമ്പത്തികപ്രസക്തി ചോദ്യം ചെയ്യപ്പെടുകയും, പിന്നീട് ബ്രിട്ടീഷുകാർ മലബാറിൽ സ്വാധീനം നേടുകയും ചെയ്തതോടെ ഇത് നിലച്ചുപോയി.
ചാവേറുകൾ
മാമാങ്കത്തിന്റെ അധീശത്വം അന്നത്തെ നിലയിൽ രാഷ്ട്രതന്ത്രപരമായി പ്രാധാന്യമുള്ളതായിരുന്നു. തന്റെ കയ്യിൽനിന്ന് തട്ടിയെടുക്കപ്പെട്ട ആ അംഗീകാരം തിരിച്ച് പിടിക്കാൻ വെള്ളാട്ടിരി അഥവാ വള്ളുവക്കോനാതിരി ശ്രമിച്ചിരുന്നുവെങ്കിലും സാമൂതിരി ശക്തനായതിനാൽ നേർക്കുനേർ യുദ്ധം അസാദ്ധ്യമായിരുന്നു. കിഴക്കൻ പ്രദേശത്തിന്റെ അധിപനായിരുന്ന വെള്ളാട്ടിരിക്ക് പൊന്നാനി ഭാഗത്ത് സ്വാധീനം നിലനിർത്തേണ്ടത് ആവശ്യമായിരുന്നു. ഇതിനായി തിരുമാന്ധാംകുന്ന് ദേവിയെ പ്രാർത്ഥിച്ചപ്പോൾ ചാവേറുകളായി പൊന്നാനിവായ്ക്കൽ മാമങ്കത്തിന് പോയി വെട്ടി മരിക്കാനായിരുന്നു ലഭിച്ച അരുളപ്പാട്. അങ്ങനെ വള്ളുവക്കോനാതിരി മരണംവരേയും പോരാടാൻ സന്നദ്ധനായ ധീരയോദ്ധാക്കളെ തിരഞ്ഞെടുത്ത് മാമാങ്കാഘോഷത്തിനിടെ സാമൂതിരിയെ വധിക്കാനായി അയക്കുമായിരുന്നു; അവരെ ചാവേറുകൾ എന്ന് പറഞ്ഞുവന്നു. മാമങ്കത്തിലാണ് കേരളചരിത്രത്തിൽ ആദ്യമായി ചാവേറുകൾ പ്രത്യക്ഷപ്പെടുന്നത്.
വെള്ളാട്ടിരിയുടെ ചാവേറുകളുടെ നേതൃത്വം പ്രധാനമായും ചന്ത്രത്തിൽ പണിക്കർ, പുതുമന പണിക്കർ, കോവിൽക്കാട്ട് പണിക്കർ, വേർക്കോട്ട് പണിക്കർ എന്നീ  നാലു പടനായർ കുടുംബങ്ങളെയാണ് ഏല്പ്പിച്ചിരുന്നത്. തങ്ങളുടെ ബന്ധുക്കൾ സാമൂതിരിയുമായുള്ള മുൻയുദ്ധങ്ങളിൽ കൊല്ലപ്പെടുകവഴി ഇവരെല്ലാം സാമൂതിരിയോടുള്ള കുടിപ്പക മനസ്സിൽ കൊണ്ടുനടക്കുന്നവരുമായിരുന്നു. മാമാങ്കത്തിന് ചാവേർ ആകാൻ തീരുമാനിച്ചാൽ ആ വ്യക്തി പിന്നെ രാജ്യത്തിന്റെ സ്വത്ത് ആയി മാറുന്നു എന്ന സൂചന ഗ്രന്ഥാവരികൾ തരുന്നുണ്ട്. പടപ്പാട്ടുകളിൽ സാമൂതിരിയുടെ നിലപാട് തറ കാക്കാനും ചില ചാവേറുകളെ നിയോഗിച്ചിരിന്നു, ചെറായി പണിക്കർ എന്ന ചില വീര ചാവേറുകളും നിലപാട് തറ സംരക്ഷിച്ചവരാണ് എന്ന് ചരിത്രത്തിൽ   പറയപ്പെടുന്നു. ഒരു ചാവേർ പീടികശാലയിൽ നടത്തിയ അക്രമത്തിനു ആറങ്ങോട്ടു സ്വരൂപത്തിൽ നിന്ന് പ്രായശ്ചിത്തം ചെയ്തതായി പറയുന്ന ഗ്രന്ഥരേഖ അത്തരം ഒരു സാധ്യതയിലേക്കാണ് വിരൽ ചൂണ്ടുന്നത്. തിരുമാന്ധാംകുന്ന് ക്ഷേത്രത്തിലെ നിലപാടു തറയിൽ (പിന്നീട് ചാവേർത്തറ) ചെന്ന് പ്രാർത്ഥിച്ചശേഷം നിന്ന് ഇവർ തിരുനാവായ്ക്ക് പുറപ്പെടുന്നു. മാമാങ്കദിനങ്ങളിലോരോന്നിലും ‍വാകയൂരിലെ ആൽത്തറയിൽ പ്രത്യേകം കെട്ടിയുണ്ടാക്കിയ മണിത്തറയിൽ(നിലപാടുതറ) സാമൂതിരി ഉടവാളും പിടിച്ച് നിലപാട് നിൽക്കുന്നേടത്തേക്ക് ഈ ചാവേറുകൾ കനത്ത സുരക്ഷാസന്നാഹങ്ങൾക്കിടയിലൂടെ പൊരുതി കടന്നുചെന്ന് സാമൂതിരിയെ ആക്രമിച്ച് വധിക്കാൻ ശ്രമിക്കും. സാധാരണയായി എല്ലാവരും സാമൂതിരിയുടെ കാവൽഭടന്മാരാൽ കൊല്ലപ്പെടുകയായിരുന്നു പതിവ്. എന്നാൽ 1505-ലെ മാമാങ്കത്തിൽ ചെങ്ങഴിനാട് നാടുവാഴി ആയിരുന്ന ചെങ്ങഴി നമ്പിയാരുടെ നേതൃത്വത്തിൽവന്ന ചാവേറുകൾ, സാമൂതിരിയുടെ സുരക്ഷാസന്നാഹങ്ങൾ നിഷ്പ്രഭമാക്കിയതായി ചാവേർപട്ടുകളായ (ചെങ്ങഴി നമ്പ്യാർ പാട്ട്, കണ്ടർ മേനവൻ പാട്ട്) എന്നിവയിൽ പരാമർശമുണ്ട്. പതിനാറായിരം സൈനികർ വരെ സാമൂതിരിയെ സംരക്ഷിച്ചിരുന്നു എന്ന് ചിലയിടങ്ങളിൽ കാണുന്നു. ചാവേറുകളെ അയക്കുന്ന പാരമ്പര്യമുണ്ടായിരുന്ന നാനൂറ് വർഷങ്ങളോളം കാലത്തെ ഒരു മാമാങ്കത്തിലും ചാവേറുകളാൽ ഒരു സാമൂതിരിയും വധിക്കപ്പെടുകയുണ്ടയില്ല. എന്നാൽ 1695-ലെ മാമാങ്കത്തിൽ ചന്ത്രത്തിൽ ചന്തുണ്ണി എന്ന ചാവേർ നിലപാടുതറയിലെത്തുകയും സാമൂതിരിയെ വെട്ടുകയും സാമൂതിരി ഒഴിഞ്ഞുമാറിയതിനാൽ കഷ്ടിച്ച് രക്ഷപ്പെടുകയും ചെയ്തു എന്ന് പറയപ്പെടുന്നു. നിരവധി സൈനികരെയെല്ലാം വധിച്ചാണ് ചന്തുണ്ണി അവിടെവരെ എത്തിയത്. എന്നാൽ സാമൂതിരിയുടെ കൂടെയുണ്ടായിരുന്ന മുഖ്യ അകമ്പടിക്കാരൻ വെട്ട് നിലവിളക്കുകൊണ്ട് തടുത്തതുകൊണ്ടാണ് വെട്ടുകൊള്ളാഞ്ഞതെന്നും പറഞ്ഞുവരുന്നുണ്ട്. ഇത് 1755 -ലെ അവസാനമാമാങ്കത്തിലാണെന്നും ചാവേറിന് പതിനാറ് വയസ്സേ ഉണ്ടാ‍യിരുന്നുള്ളുവെന്നും ചില കഥകളിൽ പരാമർശമുണ്ട്. ടിപ്പു സുൽത്താന്റെ പടയോട്ടത്തിനുശേഷം നിലച്ചുപോയ മാമാങ്കം ഇന്ന് ഒരു ചടങ്ങുമാത്രമായി അവശേഷിക്കുന്നു.
പതിനേഴാം നൂറ്റാണ്ടിൽ അന്നത്തെ സാമൂതിരി രാജാവ് 12 ദിവസം നീണ്ടുനിൽക്കുന്ന ഈ ഉത്സവത്തിന്റെ അവസാനത്തിൽ ആർക്കുവേണമെങ്കിലും സാമൂതിരിയെ കൊല്ലാൻ ശ്രമിക്കാം എന്നും ഇത് നിയമപരമാണെന്നും വിധിക്കുകയുണ്ടായി.
ഏതായാലും മമാങ്കത്തിൽ നിലപാട് നിൽക്കാനുള്ള അവകാശം സാമൂതിരി കൈക്കലാക്കുന്നതിനു മുൻപ് ചാവേർസംഘട്ടനങ്ങൾ മാമാങ്കത്തിന്റെ ഭാഗമായിരുന്നിരിക്കാൻ ഇടയില്ല.
ചടങ്ങുകൾ
കൊല്ലവർഷം 858-ല് നടക്കുന്ന മാമാങ്കത്തെപ്പറ്റി മാത്രമാണ് പൂർണ്ണമായ രേഖകൾ ലഭിച്ചിട്ടുള്ളത്. അതിനെ ആസ്പദമാക്കി, സാമൂതിരി നിലപാട് നിൽക്കാൻ ആരംഭിച്ചതു മുതൽ എല്ലാ വർഷവും ഏതാണ്ട് ഒരുപോലത്തെ ചടങ്ങുകൾ തന്നെയായിരുന്നു എന്ന് അനുമാനിക്കപ്പെടുന്നു.
വാകയൂർ, തൃക്കാവിൽ കോവിലകങ്ങളുടെ പണിക്കരും ഏറനാട്ടിളംകൂറുനമ്പ്യാതിരിയുടെ പണിക്കരും ചേർന്ന് എത്തുന്നതിന് എഴുതുന്ന തിരുവെഴുത്തുകൾ അയക്കുന്നതോടെ ചടങ്ങുകൾ ആരംഭിക്കുകയായി. മാമാങ്കത്തിന് തക്കസമയത്ത് എത്തിച്ചേരണം എന്ന് കാണിച്ചുള്ളതാണീ എഴുത്തുകൾ. മാമങ്കനടത്തിപ്പിനാവശ്യമായ കാര്യക്കാർക്കും പങ്കെടുക്കുന്നതിനായി എഴുത്തുകൾ അയക്കുന്നു. കോവിലകങ്ങൾ പണിയുകയും, പന്തലുകൾ കെട്ടുകയും നിലപാടുതറ ഒരുക്കലുമെല്ലാം കാലേക്കൂട്ടിത്തന്നെ ചെയ്തുവയ്ക്കുന്നു. പൊന്നും വെള്ളിയും കെട്ടിയ പലിചയുള്ള പ്രമാണിമാരായ അകമ്പടിജനത്തെയും ഏർപ്പാടാക്കുന്നു. ഇങ്ങനെ ആഡംബരപ്രമാണമായതും ആവശ്യമുള്ളതുമായ ഒരുപാടു കാര്യങ്ങൾ മാമങ്കത്തിനു മുൻപായി ചെയ്തു തീർക്കുന്നു.
നിളാനദിയുടെ തെക്കേക്കരയിലും വടക്കേക്കര കൂരിയാൽക്കലും അവിടന്നു അര നാഴിക പടിഞ്ഞാറു മാറി ഉയർന്ന സ്ഥലത്തുമായി തറകൾ പലതും പണിയുന്നു. ഇതിൽ പ്രധാനമായ നിലപാടുതറയ്ക്ക് നാല്പത് അടിയോളം വലിപ്പം ഉണ്ടാകും. ഇവിടെയാണ്‌ സാമൂതിരി നിലപാട് നിൽക്കുക. മറ്റുള്ളവ ഇളംകൂർ തമ്പുരാന്മാർക്ക് ഉള്ളതാണ്.
മറ്റൊരു ഭാഗത്ത് കമ്പവെടിയും ചെറിയ കപ്പൽ പടയും തയ്യാറെടുക്കുന്നു. തോക്കുകളും മറ്റും വെടിക്കോപ്പ് നിറച്ച് സജ്ജമാക്കി വയ്ക്കുന്നു. വെടിവെയ്ക്കുന്നതു കൂടുതലും മേത്തന്മാരായിരുന്നു. സാമൂതിരിപ്പാടിന് മാമാങ്കക്കാലത്ത് അണിയാനുള്ള തിരുവാഭരണങ്ങളും ആനയെ അലങ്കരിക്കാനുള്ള (ആന പൊന്നണിയുക) ആഭരണങ്ങളും മറ്റും വാകയൂർ കോവിലകത്തേക്കു കൊടുത്തയക്കുന്നതോടെ തയ്യാറെടുപ്പു ചടങ്ങുകൾ പൂർത്തിയാവുന്നു.
ഭാരതപ്പുഴയുടെ വടക്കേക്കരയാണ് വിഖ്യാതമായ തിരുനാവായ ക്ഷേത്രം. ക്ഷേത്രത്തിന് പടിഞ്ഞാറേ നടയിൽ പടിഞ്ഞാറോട്ട് 4 കി.മീ. ദൂരത്ത് വാകയൂർ കോവിലകം സ്ഥിതിചെയ്തിരുന്നു. അങ്ങോട്ടു പോകുന്ന പ്രധാനവഴിയിലാണ് കൂരിയാലും ആൽത്തറയും. കുറച്ച് പടിഞ്ഞാറ് മാറി നിലപാടു തറയും മണിക്കിണറുകളും മറ്റും. അടുത്തായി തമ്പുരാട്ടിമാർക്ക് മാമാങ്കം കാണാനുള്ള കോവിലകങ്ങളും ക്ഷേത്രത്തിനു മുൻഭാഗത്ത് ഇടതുവശത്ത് മൂന്നും നാലും അഞ്ചും കൂർ തമ്പുരാക്കന്മാർക്കുള്ള കൊട്ടാരങ്ങളും മന്ത്രിമന്ദിരങ്ങളും പണികഴിപ്പിച്ചിരുന്നു. മകരമാസത്തിലെ പുണർതം നാളിലാണ് സാമൂതിരി വാകയൂർ കോവിലകത്തേയ്ക്ക് എഴുന്നള്ളുന്നത്. അടുത്ത ദിവസം പൂയ്യത്തുന്നാൾ മാമാങ്കം ആരംഭിക്കുന്നു. പൂയദിവസം രാവിലെയുള്ള തിരുകൃത്യങ്ങൾക്കു ശേഷം സാമൂതിരി വൻ‍പിച്ച അകമ്പടിയോടെ ക്ഷേത്രദർശനത്തിന് എഴുന്നള്ളുന്നു. നടന്നോ, പല്ലക്കിലോ ആനപ്പുറത്തോ ആയിരിക്കും വരിക. പിറകിലായി ചേരമാൻ വാൾ എഴുന്നള്ളത്തും ഉണ്ടായിരിക്കും. ഈ ഘോഷയാത്ര മണിത്തറയുടെ താഴെയെത്തിയാൽ തമ്പുരാൻ മണിത്തറയുടെ താഴെത്തറയിൽ കയറി നിൽക്കുന്നു. തുടർന്ന് ഉടവാളും പിടിച്ച് മണിത്തറയിൽ കയറി നിന്ന്, വാളിളക്കി കിഴക്കോട്ട് തിരിഞ്ഞ് ക്ഷേത്രത്തിലേക്ക് നോക്കി ദേവനെ തൃക്കൈകൂപ്പുന്നു. വെള്ളിയും പൊന്നും കെട്ടിച്ച പലിചപിടിച്ച അകമ്പടിജനം പലിചയിളക്കി അകമ്പടി പ്രഖ്യാപിക്കുന്നത് ഇപ്പോഴാണ്. ഈ സമയങ്ങൾ മുതൽ തമ്പുരാനെ ആക്രമിക്കാൻ ചാവേറുകൾ വന്നുകൊണ്ടിരിക്കും. വടക്കെക്കരയിൽ നിന്ന് വെടി മുഴങ്ങുമ്പോൾ തെക്കേക്കരയിൽ ഏറാൾപ്പാട് നിലപാടുതറയിലേയ്ക്ക് കയറുന്നു. അതിനുശേഷം രണ്ടു വെടിശബ്ദം കേട്ടാൽ തമ്പുരാൻ മണിത്തറയിൽ നിന്ന് ഇറങ്ങി പുഴമദ്ധ്യത്തിൽ തയ്യാറാക്കപ്പെട്ടിട്ടുള്ള നീരാട്ടുപന്തലിലേയ്ക്ക് നീങ്ങി, കുളികഴിഞ്ഞ് സന്ധ്യാവന്ദനത്തിനുശേഷം വൈകുന്നേരം വാകയൂരിലേയ്ക്ക് എഴുന്നള്ളുന്നു.
ആയില്യം നാൾ ഉടുപ്പും തൊപ്പിയും ധരിച്ചാണ് ഘോഷയാത്ര. ഇത്തരം ഘോഷയാത്രകൾ തുടർച്ചയായി പത്തൊൻപതു ദിവസം നടക്കുന്നു.
ഇരുപതാം ദിവസം രേവതി നാളാണ് ആന പൊന്നണിയുന്നത്. ആന പൊന്നണിഞ്ഞാൻ പൊന്നിൻ കുന്നുപോലിരിക്കുമത്രേ. തുടർന്ന് തിരുവാതിര ഉൾപ്പെടെ ഏഴുദിവസം പൊന്നണിഞ്ഞ ആനക്കൊപ്പമാണ് ഘോഷയാത്ര. ആർഭാടപൂർവ്വമായ് ഇത്തരം ഘോഷയാത്രകളിൽ അൻപതിനായിരത്തിലധികം ജനം പങ്കെടുക്കുമായിരുന്നു. പുണർതത്തിനു മുൻപ് നാലു ദിവസം കൊണ്ട് മാമാങ്കം അവസാനിക്കുന്നു. ഈ ദിവസങ്ങളിൽ ഘോഷയാത്ര ഉണ്ടാകാറില്ല. നിലപാടുതറയിൽ നിലകൊള്ളുന്ന രീതി പക്ഷേ എല്ലാ ദിവസവും ഉണ്ടാകാറുണ്ട്. മാമാങ്കത്തിന് അദ്ധ്യക്ഷം വഹിക്കുകയാണ് ഇതുകൊണ്ട് ഉദ്ദേശിക്കുന്നത്. അവസാന നാലു നാളുകളിൽ കപ്പൽ പടകളുടെ പ്രകടനം ഉണ്ടാകും. കമ്പവെടിക്കെട്ടും ഈ ദിവസങ്ങളിലാണ്.
മകത്തുന്നാൾ മാമാങ്കം അവസാനിക്കുന്നു, ഇതിനുശേഷം സാമൂതിരി പൊന്നാനി തിരുക്കോവിലിലേയ്ക്ക് എഴുന്നള്ളുന്നു. അതോടെ പന്ത്രണ്ട് വർഷത്തിലൊരിക്കൽ നടക്കുന്ന മാമാങ്കോത്സവം അവസാനിക്കുകയായി
നാവികപാരമ്പര്യം
ഉത്സവത്തിന്റെ ഘടനയിലേയ്ക്ക് കാലാനുസൃതമായ കൂട്ടിച്ചേർക്കലുകൾ നടന്നിട്ടുണ്ട്.കപ്പൽകലഹം എന്നത് പോർച്ചുഗീസ് നാവികരുമായി കോഴിക്കോടിനു ഉണ്ടായ യുദ്ധങ്ങളുടെ അടിസ്ഥാനത്തിൽ രൂപപ്പെട്ട സമ്പ്രദായമാകാനാണ് സാദ്ധ്യത.ഉത്സവത്തിന്റെ ഇരുപത്തേഴാം ദിവസത്തിലാണ്  'കപ്പൽകലഹം' നടക്കുന്നത്. ഈ നാവികപ്രകടനത്തിന്റെ വിവരണം 'കേരളോല്പത്തി' കിളിപ്പാട്ടിൽ ഉണ്ട്. പടതുടരുമടവൊട് ഉരുകൾ വെടികൾ മറ്റുമി- പ്പടി പറെവതരുതു വക വേർപെടു- ത്തൊന്നുമേ ഘോഷങ്ങൾ വാകയൂരിങ്ങനെ. നാടോടി പാരമ്പര്യത്തിൽ റാകിപ്പറക്കുന്ന ചെമ്പരുന്തേ നീയുണ്ടോ മാമാങ്ക വേല കണ്ടൂ വേലയും കണ്ടു വിളക്കും കണ്ടു കടൽത്തിര കണ്ടു കപ്പൽ കണ്ടു എന്ന കവിതയിലും പ്രതിധ്വനിയ്ക്കുന്നത് മാമാങ്കത്തിലെ നാവിക പാരമ്പര്യത്തെക്കുറിച്ചാകാം.
വേഷവിധാനത്തെ സംബന്ധിച്ചാണെങ്കിൽ സാമൂതിരി അണിയുന്ന തിരുമുടിത്തൊപ്പിയും തിരുമെയ്ക്കുപ്പായവും യൂറോപ്യൻ സ്വാധീനത്തെ സൂചിപ്പിയ്ക്കുന്നു.
അവസാനം
മൈസൂർ സുൽത്താനായിരുന്ന ഹൈദരാലി മലബാർ ആക്രമിച്ചു കീഴടക്കിയതോടെ മാമാങ്കവും അവസാനിച്ചു. സാമൂതിരിക്കും കോനാതിരിക്കും ഒരുപോലെ അധികാരം നഷ്ടപ്പെട്ടതായിരുന്നത്രേ കാരണം. 1755-ൽ ആണ് അവസാന മാമാങ്കം നടന്നത്.
ശേഷിപ്പുകൾ
ഇടത്ത്‌|ലഘുചിത്രം|നിലപാടുതറ (ചാവേർത്തറ) ഇന്നും തിരുനാവായ പ്രദേശത്ത് മാമാങ്കത്തിന്റെ സ്മാരകങ്ങൾ നിലനിൽക്കുന്നുണ്ട്. നിലപാടുതറ, മരുന്നറ, ചാവേർ പോരാളികളുടെ ജഡങ്ങൾ ചവിട്ടിത്താഴ്ത്തിയിരുന്ന മണിക്കിണർ, ജീവൻ പോകാത്ത ചാവേറുകളെ പട്ടിണിക്കിട്ട് വധിച്ചിരുന്ന പട്ടിണിത്തറ മുതലായവയുടെ അവശിഷ്ടങ്ങൾ ഇന്നും ബാക്കി നിൽക്കുന്നുണ്ട്. പല തുരങ്കങ്ങളും ഈ പ്രദേശത്തുകാണാം. ഇടത്ത്‌|ലഘുചിത്രം|വെടിമരുന്നു സൂക്ഷിക്കുന്നതിനായുള്ള മരുന്നറ 1990-കളിൽ മാമാങ്കത്തറക്കും മണിക്കിണറിനുമിടക്ക് ഒരു പ്രധാന തുരങ്കം കണ്ടെത്തിയിരുന്നു. ചരിത്രത്തിലാദ്യമായി നിലപാടുതറയിൽ വച്ച് സാമുതിരി ആക്രമിക്കപ്പെട്ടതിനെത്തുടർന്ന് പിന്നീടെന്നെങ്കിലും അത്തരമൊരു സന്ദർഭം ഉണ്ടാകുകയാണെങ്കിൽ രക്ഷപെടാനായി അക്കാലത്തെ സാമൂതിരി നിർമ്മിച്ചതാണത് എന്ന് കരുതപ്പെടുന്നു. ചാവേറുകളെ പ്രതിരോധിക്കുന്ന സമയത്ത് പരിക്കേൽക്കേണ്ടിവരുന്ന ഭടന്മാരുടെ ചികിത്സക്കായി സാമൂതിരി സ്ഥാപിച്ച ചങ്ങമ്പള്ളിക്കളരിയും ഇന്നുമുണ്ട്. തിരുമാന്ധാംകുന്ന് ക്ഷേത്രത്തിനു മുന്നിലായി ചാവേറുകളെ യാത്രയാക്കാനായി ഉപയോഗിച്ചിരുന്ന ചാവേർത്തറയും ഇന്നും നിലനിൽക്കുന്നു.ചാവേർ തറയുടെ  മുന്നിലെ ചെറിയ ബോർഡിൽ ഇപ്രകാരം രേഖപ്പെടുത്തിയിരിക്കുന്നു. വള്ളുവനാടിന്റെ അഭിമാനസംരക്ഷനത്തിന് നൂറുകണക്കിന് ചാവേർ  പടയാളികൾ  തിരുനാവായയിലെ  മാമാങ്കങ്ങളിൽ പട വെട്ടു ആത്മാഹുതി അനുഷ്ട്ടിച്ചുക്കൊണ്ട് വീരസ്വർഗം  പ്രാപിച്ചു .കേരളചരിത്രത്തിന്റെ താളുകളിൽ ധീരതയുടെ പര്യായങ്ങളായി മിന്നിത്തിളങ്ങുന്ന ആ ധീര ദേശാഭിമാനികളുടെ ശാശ്വത സ്മരണകൾ ഈ രക്തസാക്ഷി മണ്ഡപത്തിൽ ഉറങ്ങി കിടക്കുന്നു  .
ഇവിടെത്തന്നെയുള്ള അൽപ്പാകുളത്തിലാണത്രേ ചാവേറുകൾ കുളിച്ചിരുന്നത്. ഒരു വാണിജ്യമേള എന്ന നിലയിൽ മാമാങ്കത്തെ പുനരുജ്ജീവിപ്പിക്കണമെന്ന ആവശ്യം പലപ്പോഴും കേരളത്തിൽ ഉയരാറുണ്ടെങ്കിലും പൂർണ്ണമായ തോതിൽ അത് സാദ്ധ്യമായിട്ടില്ല. 1999-ൽ മാമാങ്കം അക്കാലത്തെ സർക്കാറിന്റെ നേതൃത്തിൽ സംഘടിപ്പിച്ചിരുന്നു.
ചലച്ചിത്രം
മാമാങ്കത്തെ ആസ്പദമാക്കി നവോദയായുടെ ബാനറിൽ എൻ. ഗോവിന്ദൻകുട്ടി തിരക്കഥ രചിച്ച് അപ്പച്ചന്റെ നിർമ്മാണത്തിലും സംവിധാനത്തിലും 1979-ൽ ഒരു ചിത്രം പുറത്തിറങ്ങി. പ്രേംനസീർ, ജയൻ, ജോസ് പ്രകാശ്, ആലുമ്മൂടൻ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.
മാമാങ്കത്തെ ആസ്പദമാക്കി മലയാളത്തിൽ മറ്റൊരു ചലച്ചിത്രം ഉടൻ ചിത്രീകരണം ആരംഭിക്കുന്നതായി നടൻ മമ്മൂട്ടി 2017 ഒക്ടോബറിൽ പ്രഖ്യാപിച്ചു. സജീവ് പിള്ള എന്ന പുതുമുഖ സംവിധായകനാണ് ഇതിന്റെ തിരക്കഥ തയ്യാറാക്കിയത്. എന്നാൽ പിന്നീട് പത്മകുമാർ മമ്മൂട്ടിയെ നായകനാക്കി ചിത്രം സംവിധാനം ചെയ്തു. കാവ്യാ ഫിലിംസ് നിർമ്മിച്ച ഈ ചിത്രം 2019 ഡിസംബറിൽ പ്രദർശനത്തിനെത്തി.
പുറം കണ്ണികൾ
വിഭാഗം:കേരളചരിത്രം വർഗ്ഗം:കേരളത്തിലെ ഹിന്ദു ആഘോഷങ്ങൾ
കാസ്സെൽ
ചരിത്രം
ഇടത്ത്‌|ലഘുചിത്രം|250x250ബിന്ദു| കാസ്സൽ, പതിനാറാം നൂറ്റാണ്ടിൽ ഇടത്ത്‌|ലഘുചിത്രം|250x250ബിന്ദു| 1648-ൽ കാസ്സലിന്റെ ഭൂപടം. ലഘുചിത്രം| പ്രധാന ഷോപ്പിംഗ് കേന്ദ്രമായ കൊനിഗ്സ്ട്രാസ് എ.ഡി 913 ലാണ് കാസലിനെ ആദ്യമായി പരാമർശിച്ചത്, അത് കോൺറാഡ് ഒന്നാമൻ രാജാവ് രണ്ട് പ്രവൃത്തികൾ ഒപ്പിട്ട സ്ഥലമായിട്ടായിരുന്നു. ഫുൾഡ നദി മുറിച്ചുകടക്കുന്ന പാലത്തിലെ കോട്ടയായിരുന്നു ഈ സ്ഥലത്തെ ചസെല്ല അല്ലെങ്കിൽ ചസ്സല്ല എന്നാണ് വിളിച്ചിരുന്നത്. പേരിന്റെ ഉത്ഭവത്തെക്കുറിച്ച് ഇനിയും തെളിയിക്കപ്പെട്ടിട്ടില്ലാത്ത നിരവധി അനുമാനങ്ങളുണ്ട്. റോമൻ കാലം മുതൽ ഈ പ്രദേശത്ത് താമസിച്ചിരുന്ന ജർമ്മൻ ഗോത്രമായ ചാട്ടിയുടെ കോട്ടയായ പുരാതന കാസ്റ്റെല്ലം കാറ്റോറത്തിൽ നിന്നാണ് ഇത് ഉരുത്തിരിഞ്ഞത് എന്നാണ് ഒരു പക്ഷം. മറ്റൊരു അനുമാനം താഴ്വര അല്ലെങ്കിൽ ഇടവേള എന്നർത്ഥം വരുന്ന ഫ്രാങ്കോണിയൻ "കാസ്", ഹാൾ അല്ലെങ്കിൽ സേവന കെട്ടിടം ആയ 'സാലി', എന്നിവയുടെ കൂട്ടിച്ചേരൽ ആണ് കാസ്സെൽ എന്നതാണ്.
1189 ൽ നിന്നുള്ള ഒരു കരാർ കാസലിന് നഗരാവകാശമുണ്ടെന്ന് സാക്ഷ്യപ്പെടുത്തുന്നു, പക്ഷേ അവ അനുവദിച്ച തീയതി വ്യക്തമല്ല.
പത്തൊൻപതാം നൂറ്റാണ്ടിന്റെ തുടക്കത്തിൽ ഗ്രിം സഹോദരന്മാർ കാസലിൽ താമസിച്ചിരുന്നു. അവർ അവിടെ അവരുടെ മിക്ക യക്ഷിക്കഥകളും ശേഖരിച്ച് എഴുതി. അക്കാലത്ത്, 1803-ഓടെ, ഹെസ്സെ-കാസ്സെൽ ലാൻഡ്‌ഗ്രേവിയേറ്റ് ഒരു പ്രിൻസിപ്പാലിറ്റിയും അതിന്റെ ഭരണാധികാരി പ്രിൻസ്-ഇലക്ടറുമായി ഉയർത്തപ്പെട്ടു. താമസിയാതെ, ഇത് നെപ്പോളിയൻ കൂട്ടിച്ചേർക്കുകയും 1807 ൽ നെപ്പോളിയന്റെ സഹോദരൻ ജെറോമിന്റെ കീഴിൽ ഹ്രസ്വകാല വെസ്റ്റ്ഫാലിയ രാജ്യത്തിന്റെ തലസ്ഥാനമായി മാറുകയും ചെയ്തു. 1813 ൽ എലക്ടറേറ്റ് പുനസ്ഥാപിക്കപ്പെട്ടു. 1866-ൽ കസ്സെൽ പ്രഷ്യ പിടിച്ചെടുക്കുകയും ഹെസ്സെ-നസ്സൗ പ്രവിശ്യയുടെ ഭാഗമാക്കുകയും ചെയ്തു. തുടർന്ന് കാസ്സെൽ ഒരു പ്രമുഖ നിർമ്മാണകേന്ദ്രവും ജർമ്മനിയിലെ ഏറ്റവും വലിയ തീവണ്ടിനിർമ്മാതാക്കളായ ഹെൻഷെൽ & സണിന്റെ ആസ്ഥാനവുമായി.
രണ്ടാം ലോകമഹായുദ്ധത്തിൽ സഖ്യശക്തികൾ കാസ്സെൽ ബോംബു ചെയ്തു. പതിനായിരത്തോളംപേർ മരിക്കുകയും 1,50,000 ആഅളുകൾക്ക് വീട് നഷ്ടമാവുകയും ചെയ്തു. പഴയ നഗരത്തിന്റെ 90% തകർന്നു. 1945 ആപ്രിലിൽ അമേരിക്കൻ സൈന്യവും ജർമ്മൻ സൈന്യവും കാസ്സെലിൽ യുദ്ധംചെയ്തു. ഇതും കനത്ത നാശനഷ്ടങ്ങൾക്ക് കാരണമായി. യുദ്ധത്തിനുശേഷം മിക്ക അഴയ കെട്ടിടങ്ങളും പുതുക്കിപണിതില്ല. മറിച്ച്, അവ നിന്ന സ്ഥലങ്ങളിൽ 1950-ലെ രീതിയിലുള്ള കീട്ടിടങ്ങൾ നിർമ്മിക്കുകയാണ് ചെയ്തത്.
കാസ്സെലിൽ ഇന്ന് നിരവധി അന്താരാഷ്ട്ര കമ്പനികൾക്ക് നിർമ്മാണശാലകളുണ്ട്. ഫോക്സ്-വാഗൺ, മെർസെഡെസ്-ബെൻസ്, റൈൻമെറ്റൽ, ബോംബാർഡിയർ തുടങ്ങിയവ ഇക്കൂട്ടത്തിൽപ്പെടുന്നു.
കാലാവസ്ഥ
കാസ്സെലിൽ അനുഭവപ്പെടുന്നത് സമുദ്രത്താൽ രൂപീകരിച്ച കാലാവസ്ഥയാണ് (കോപ്പൻ: Cfb).
ഗതാഗതം
ലഘുചിത്രം| കാസ്സലിലെ ട്രാമുകൾ കാസലിന് ഏഴ് ട്രാം ലൈനുകളുണ്ട് (1, 3, 4, 5, 6, 7, 8), സാധാരണയായി ഓരോ 15 മിനിറ്റിലും ട്രാമുകൾ എത്തിച്ചേരും. നഗരം ഒരു സ്റ്റാഡ്ട്ബാൻ (ലൈറ്റ് ട്രയിൻ) ശൃംഘലയും പ്രവർത്തിപ്പിക്കുന്നു. താഴ്ന്ന തറയുള്ള നിരവധി ബസുകൾ കാസ്സൽ പൊതുഗതാഗത സംവിധാനം പൂർത്തിയാക്കുന്നു. താഴ്ന്ന തറയുള്ള ബസുകളുടെ ഉപയോഗം 'കാസ്സെൽ കെർബ്' വികസിപ്പിക്കുന്നതിലേക്ക് നയിച്ചു, ഇത് ബസ് സ്റ്റോപ്പുകളിൽ പ്രവേശനക്ഷമത മെച്ചപ്പെടുത്തുന്നു.
കാസെൽ സെൻട്രൽ, കാസ്സൽ-വിൽഹെംഷോഹെ എന്നീ രണ്ട് സ്റ്റേഷനുകളിൽ നഗരത്തെ ദേശീയ തീവണ്ടിപ്പാത ശൃംഖലയുമായി ബന്ധിപ്പിച്ചിരിക്കുന്നു. 1991 ൽ ഹാനോവർ-വെർസ്ബുർഗ് അതിവേഗ തീവണ്ടിപ്പാതയും അതിന്റെ സ്റ്റേഷനും (കാസ്സൽ-വിൽഹെൽ‌ഷെഹെ) നിമ്മിക്കപ്പെട്ടു. അതിവേഗ പാതയിൽ ഇന്റർ‌സിറ്റി എക്‌സ്‌പ്രസ് (ICE), ഇന്റർസിറ്റി തീവണ്ടികൾ എത്തുന്നു.
എ 7, എ 49, എ 44 എന്നീ മോട്ടോർവേകളുമായി കാസ്സൽ ബന്ധിപ്പിച്ചിരിക്കുന്നു.
കാസൽ കാൽഡൻ ആണ് ഏറ്റവും അടുത്തുള്ള വിമാനത്താവളം.
കാസ്സൽ സർവ്വകലാശാല
ലഘുചിത്രം| കാസ്സെൽ സർവ്വകലാശാല പുതിയതും നൂതനവുമായ അദ്ധ്യാപന മാതൃകകൾ വാഗ്ദാനം ചെയ്യുന്ന പരിഷ്കരണ സർവ്വകലാശാല എന്ന പേരിൽ 1971 ൽ സ്ഥാപിതമായ ഒരു പൊതു ഉന്നത വിദ്യാഭ്യാസ സ്ഥാപനമാണ് കാസ്സെൽ സർവകലാശാല. ഹെസ്സെൻ സംസ്ഥാനത്തെ ഏറ്റവും പുതിയ സർവ്വകലാശാലയാണിത്. നഗര കേന്ദ്രത്തിനും വടക്കൻ നഗര ജില്ലയ്ക്കുമിടയിൽ സജീവമായ ഒരു നഗര-കാമ്പസ് ഉണ്ട്. ഈ പ്രദേശം ഒരു ബഹുരാഷ്ട്ര ജനസംഖ്യയുള്ള തൊഴിലാളിവർഗ മേഖലയാണ്. 2018 ൽ 25,000 വിദ്യാർത്ഥികളാണ് സർവ്വകലാശാലയിൽ ചേർന്നത്, അതിൽ 3,381 പേർ ജർമ്മൻകാരല്ല. ഇരുനൂറ്റി ഇരുപത്തിനാല് വിദ്യാർത്ഥികൾ 2017 ൽ സർവകലാശാലയിൽ നിന്ന് ഡോക്ടറേറ്റ് നേടി.
പുറത്തേക്കുള്ള കണ്ണികൾ
വർഗ്ഗം:CS1 German-language sources (de) വർഗ്ഗം:Articles with hAudio microformats വർഗ്ഗം:Coordinates on Wikidata
വർഗ്ഗം:ജർമ്മനിയിലെ നഗരങ്ങൾ
മണിസ്വാമി
സിനിമാ നിർമാതാവ്, സംവിധായകൻ, തിരക്കഥാകൃത്ത് എന്നീ നിലകളിൽ പ്രവർത്തിട്ടുള്ള വ്യക്തിയാണ് ഒരു മലയാളിയാണ് മണിസ്വാമി. പ്രമുഖ സിനിമാനടി കവിയൂർ പൊന്നമ്മയാണ് മണിസ്വാമിയുടെ ജീവിതപങ്കാളി
സിനിമാ ജീവിതം
എറണാകുളം മഹാരാജാസ് കോളേജിൽ നിന്ന് പഠനം കഴിഞ്ഞ് പിതാവിനൊപ്പം ബിസിനസ് ചെയ്യാൻ തുടങ്ങിയ ഇദ്ദേഹം പിന്നീട് സിനിമയെ പ്രണയിച്ച് മദിരാശിയിൽ എത്തുകയായിരുന്നു.
പി. എൻ. മേനോന്റെ ചിത്രമായ റോസി നിർമ്മിച്ചുകൊണ്ടാണ് മലയാളം സിനിമാ ലോകത്തേയ്ക്ക് ഇദ്ദേഹം കടന്ന് വന്നത്. . കവിയൂർ പൊന്നമ്മയായിരുന്നു ഈ ചിത്രത്തിലെ നായിക. പിഎൻ മേനോൻ, പിജെ ആന്റണി, പി ഡേവിഡ് കൂട്ടുകെട്ടിൽ പിറന്ന ഈ ചിത്രം പൂർണമായും സ്റ്റുഡിയോയ്ക്ക് പുറത്ത് ചിത്രീകരിച്ച ആദ്യ മലയാളചിത്രമായിരുന്നു. തലമുറകൾക്കിപ്പുറവും ഹിറ്റായി നിലനിൽക്കുന്ന അല്ലിയാമ്പൽ കടവിൽ എന്ന ഗാനം ഈ ചിത്രത്തിലേതാണ്.
രാജൻ പറഞ്ഞ കഥ, ആഴി അലയാഴി എന്നീ സിനിമകൾ മണിസ്വാമി സംവിധാനം ചെയ്തിട്ടുണ്ട്. ഈ ചിത്രങ്ങളുടെ നിർമ്മാണവും മണിസ്വാമി തന്നെയായിരുന്നു. മംഗളം നേരുന്നു, ചക്രവാകം എന്നീ സിനിമകളുടെ രചന നിർവഹിച്ചു. പത്തിലധികം ചിത്രങ്ങൾ നിർമ്മിച്ചിട്ടുമുണ്ട്.
അവലംബം
വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:വിവാഹമോചിതരായ ചലച്ചിത്രദമ്പതികൾ
അരുത്
രവി സംവിധാനം ചെയ്ത് നിർമ്മിച്ച ഒരു മലയാളചലച്ചിത്രമാണ് അരുത്. കമലഹാസൻ, കവിയൂർ പൊന്നമ്മ, ശങ്കരാടി, എം.ജി. സോമൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ജി ദേവരാജൻ സംഗീതസംവിധാനം നിർവഹിച്ചു.
പുറത്തേക്കുള്ള കണ്ണികൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കമൽ ഹാസൻ അഭിനയിച്ച ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
അവകലസമവാക്യം
y = f(x) അഥവാ u = f(x,y,.....t) എന്ന ഒന്നോ അതിലധികമോ ചരങ്ങളുടെ ഒരു ഫലനം നേരിട്ടറിവില്ല; എന്നാൽ അവയുടെ അവകലജങ്ങൾ ഒരു സമവാക്യം അനുസരിക്കുന്നു എന്നറിയാം; ഈ നിലയിൽ ഫലനം കണ്ടുപിടിക്കേണ്ട ആവശ്യം ശുദ്ധഗണിതത്തിലും പ്രയുക്തഗണിതത്തിലും പലപ്പോഴും ഉദ്ഭവിക്കുന്നു. ഉദാ: ഒരു വക്രത്തിന്റെ വക്രതാ ആരം തന്നിരുന്നാൽ വക്രം കാണുക; ഒരു വസ്തുവിന്റെ സ്ഥാനവും പ്രവേഗവും ത്വരണവും തമ്മിൽ ബന്ധിപ്പിക്കുന്ന ഒരു സമവാക്യത്തിൽനിന്നും അതിന്റെ ഗതി നിർണയിക്കുക; ഒരു റേഡിയോ ആക്ടീവ് പദാർഥത്തിന്റെ ക്ഷയനിരക്ക് അറിയാമെങ്കിൽ അർധായൂസ് കാണുക; തുടങ്ങിയ പ്രശ്നങ്ങൾ നിർധാരണം ചെയ്യാൻ അവകല സമവാക്യങ്ങൾ പ്രയോജനപ്പെടുന്നു.
ഉദാഹരണങ്ങൾ
u എന്നത് xന്റെ ഏകദവും c, ω എന്നിവ സ്ഥിരസംഖ്യകളും ആണെന്ന് കരുതുക.
വർഗ്ഗം:കലനം
അണ്ണാ ഹസാരെ
ഇന്ത്യയിലെ ഒരു സാമുഹിക സന്നദ്ധപ്രവർത്തകനാണ് അണ്ണാ ഹസാരെ എന്നറിയപ്പെടുന്ന കിഷൻ ബാപ്പത് ബാബുറാവു ഹസാരെ (ജനനം:ജനുവരി 15, 1940). മഹാരാഷ്ട്രയിലെ അഹമ്മദ്നഗർ ജില്ലയിലെ "റാലിഗാൻസിദ്ദി " എന്ന ഗ്രാമത്തെ ഒരു മാതൃക ഗ്രാമമാക്കി മാറ്റിയതിലുള്ള അണ്ണാ ഹസാരെയുടെ സംഭാവനയെ പരിഗണിച്ച്  1992-ൽ  ഭാരത സർക്കാർ അദ്ദേഹത്തിനെ പത്മഭൂഷൺ നൽകി ആദരിച്ചു. ഇതിന് പുറമേ ഭാരത സർക്കാറിന്റെ തന്നെ പത്മശ്രീ അവാർഡും(1990) സാമൂഹിക സേവന മികവിനുള്ള രമൺ മാഗ്സസെ അന്താരാഷ്ട്ര പുരസ്കാരവും ഉൾപ്പെടെയുള്ള മറ്റനേകം ബഹുമതികളും ലഭിച്ചിട്ടുണ്ട്. മിഡിൽ സ്കൂൾ വിദ്യാഭ്യാസം മാത്രം നേടിയ ഹസാരക്ക്, ദിണ്ടിഗൽ ഗാന്ധിഗ്രാം കല്പിത സർവ്വകലാശാല ഡോക്ടറേറ്റ്  നൽകിയിട്ടുണ്ട്.
മോഹൻദാസ് കരംചന്ദ് ഗാന്ധിയെ പോലെ നിരാഹാര സത്യാഗ്രഹം സമരായുധമാക്കി വിജയിച്ച മറ്റൊരു ജനകീയ നേതാവാണ് അണ്ണാ ഹസാരെ. അദ്ദേഹം ഗാന്ധിയൻ ആദർശങ്ങൾ പിന്തുടരുന്നതായി പൊതുവേ കണക്കാക്കപ്പെടുന്നു
ജീവിതവും പോരാട്ടങ്ങളും
മഹാരാഷ്ട്രയിലെ അഹമ്മദ് നഗർ ജില്ലയിൽ ഭിംഗർ ഗ്രാമത്തിൽ ജനുവരി 15ന് പാവപ്പെട്ട തൊഴിലാളി കുടുംബത്തിലാണ് കിഷൻ ബാപ്പത് ബാബുറാവു ഹസാരെയുടെ ജനനം. അച്ഛൻ ബാബു റാവു ഹസാരെക്ക് അഞ്ചേക്കർ കൃഷിഭൂമി ഉണ്ടായിരുന്നെങ്കിലും കൃഷി നഷ്ടമായതോടെ വീട് ദാരിദ്ര്യത്തിന്റെ പിടിയിലായി. ഹസാരെ റാലിഗാൻസിദ്ദി ഗ്രാമത്തിലെ കുടുംബ വീട്ടിലേക്ക് പോകാൻ നിർബന്ധിതനായി. മക്കളില്ലാത്ത ഒരു അമ്മായിയുടെ സഹായത്താൽ ഏഴാം ക്ളാസ് വരെ പഠിച്ചു. ധനസ്ഥിതി മോശമായതോടെ തുടർപഠനം ഉപേക്ഷിക്കാൻ നിർബന്ധിതനായി. ഉപജീവനത്തിന് പൂക്കൾ വിൽക്കാനും മറ്റും ഇറങ്ങി. 1962ലെ ഇന്ത്യ-ചൈന യുദ്ധവേളയിൽ സേനയിൽ ചേർന്നു. അവിടെ ട്രക്ക് ഡ്രൈവറായി. പഞ്ചാബിലായിരുന്നു പോസ്റ്റിംഗ്. സ്വാമി വിവേകാനന്ദന്റെയും മഹാത്മാ ഗാന്ധിയുടെയും ആചാര്യ വിനോബാഭാവെയുടെയും രചനകൾ വായിച്ചു അക്കാലത്ത്. 1965ലെ ഇന്ത്യ-പാക് യുദ്ധ വേളയിൽ രണ്ടു തവണ ജീവൻ അപകടത്തിലാകുന്ന അപകടങ്ങളിൽപ്പെട്ടു.
1975ൽ സേനയിൽ നിന്ന് സ്വയം വിരമിച്ച് സാമൂഹിക പ്രവർത്തനത്തിനായി ഇറങ്ങിത്തിരിച്ചു. സ്വന്തം ഗ്രാമമായ റാലിഗാൻസിദ്ദിയിൽ ദാരിദ്ര്യവും വരൾച്ചയും പരിഹരിക്കാൻ ഗ്രാമവാസികളെ  സന്നദ്ധ സേവനത്തിനിറക്കുന്നതിൽ വിജയിച്ചു. ഗാന്ധിയൻ ആദർശങ്ങളായിരുന്നു ഉത്തേജനം. സ്വന്തം സമ്പാദ്യമത്രയും ഗ്രാമത്തിലെ വികസന പദ്ധതിയ്ക്കായി വിനിയോഗിച്ചു. കനാലുകളും ബണ്ടുകളും നിർമ്മിക്കുകയും. മഴവെള്ളം ശേഖരിക്കാൻ സംവിധാനമുണ്ടാക്കുകയും ചെയ്തു. അങ്ങനെ ഗ്രാമത്തിലെ കുടിവെള്ള ക്ഷാമം പരിഹരിക്കുന്നതിൽ മാത്രമല്ല കൃഷിയ്ക്ക് ജലസേചനം സാദ്ധ്യമാക്കുന്നതിലും വിജയിച്ചു. സൌരോർജ്ജം ഉപയോഗിച്ച് ഗ്രാമത്തിൽ വൈദ്യുതി വിതരണം സാദ്ധ്യമാക്കി. പിന്നാക്ക ദരിദ്ര ഗ്രാമമായിരുന്ന റാലിഗാൻസിദ്ദി പുരോഗതിയുടെ പാതയിലായി. ഗ്രാമത്തിലെ ആളുകളെ മദ്യപാന വിപത്തിൽ നിന്ന് അകറ്റി നിറുത്തുന്നതിലും ഹസാരെ വിജയിച്ചു. സ്കൂൾ സ്ഥാപിച്ച് അയിത്തം എന്ന ദുരാചാരം ഇല്ലാതാക്കി. ഗ്രാമീണർ ബഹുഭൂരിപക്ഷവും അദ്ദേഹത്തെ ജ്യേഷ്ഠസഹോദരനെപ്പോലെ സ്നേഹിക്കുകയും ബഹുമാനിക്കുകയും ചെയ്തു. അങ്ങനെ കിഷൻ ബാബുറാവു ഹസാരെ അവർക്ക് 'അണ്ണാ' ഹസാരെയായി.
പൊതുജീവിതത്തിലെ അഴിമതിക്കെതിരെയുള്ള പോരാട്ടത്തിന്റെ ഭാഗമായി വിവരാവകാശ നിയമം പ്രാബല്യത്തിൽ വരുത്തുന്നതിന്‌ ശ്രമിച്ച പ്രമുഖരിൽ ഒരാൾ കൂടിയാണ്‌ ഹസാരെ.മഹാരാഷ്ട്ര സർക്കാരിനെ ശക്തമായ വിവരാവകാശ നിയമം നിർമ്മിക്കാൻ നിർബന്ധിതമാക്കിയ പ്രക്ഷോഭത്തിന് നേതൃത്വം നൽകിയത് അണ്ണാ ഹസാരെയാണ്.
അണ്ണാ ഹസാരെയുടെ നേതൃത്വത്തിൽ 1991ൽ ഭ്രഷ്ടാചാർ വിരോധി ജന ആന്ദോളൻ (അഴിമതി വിരുദ്ധ ജനകീയ പ്രക്ഷോഭം) മഹാരാഷ്ട്രയിലുടനീളം ജില്ലാതലങ്ങളിൽ വരെ വ്യാപിച്ചു.
1995-1999ൽ മഹാരാഷ്ട്രയിലെ ശിവസേന-ബി.ജെ.പി മന്ത്രിസഭയിൽ നിന്ന് അഴിമതിക്കാരായ മൂന്നു പേരെ രാജി വയ്പിക്കുന്നതിൽ അണ്ണാ ഹസാരെ വിജയിച്ചു. ശശികാന്ത് സുതർ, മഹാദേവ് ശിവശങ്കർ, ബബൻ ഗോലാപ് എന്നിവരാണ് രാജിവച്ചു പോകേണ്ടി വന്ന മന്ത്രിമാർ. 2003ൽ കോൺഗ്രസ്-എൻ.സി.പി മന്ത്രിസഭയിലെ സുരേഷ്ദാദ ജയിൻ, നവാബ് മാലിക്, വിജയകുമാർ ഗവിത്, പദംസിംഗ് പാട്ടീൽ എന്നീ മന്ത്രിമാർ അഴിമതിക്കാരാണെന്നും അവരെ പുറത്താക്കണമെന്നും പറഞ്ഞ് അണ്ണാ ഹസാരെ നിരാഹാര സത്യാഗ്രഹം അനുഷ്ഠിച്ചു.
ജന ലോക്പാൽ സമരം
പൊതുജീവിതത്തിലെ അഴിമതി തടയാൻ കഴിയും വിധം ജന ലോക്പാൽ ബിൽ പാർലമെന്റിൽ അവതരിപ്പിക്കണമെന്ന ആവശ്യത്തിന്മേൽ സർക്കാർ ചെവികൊടുക്കാത്തതിൽ പ്രതിഷേധിച്ച് ഡെൽഹിയിലെ ജന്തർ മന്തറിൽ 2011 ഏപ്രിൽ 5 മുതൽ മരണം വരെ അദ്ദേഹം നിരാഹാരസമരം ആരംഭിച്ചു. രാജ്യവ്യാപകമായ പിന്തുണ അദ്ദേഹത്തിന് ലഭിച്ചു. വിദ്യാർഥികളും വീട്ടമ്മമാരും യുവജനങ്ങളും അടങ്ങിയ സാധാരണക്കാർക്ക് പുറമേ വ്യവസായികളും ചലച്ചിത്ര താരങ്ങളും വരെയുള്ളവർ ഹസാരെയുടെ അഴിമതിവിരുദ്ധ സമരത്തിന് പിന്തുണയുമായി മുന്നോട്ട് വന്നു. രാജ്യത്തിന്റെ മറ്റ് ഭാഗങ്ങളിലും പ്രകടനങ്ങളുണ്ടായി. ഇതിന് പുറമേ രാജ്യത്തിനകത്തും പുറത്തുമുള്ള ലക്ഷക്കണക്കിനു ഭാരതീയർ ഇന്റർനെറ്റിലെ സൗഹൃദ വെബ്സൈറ്റുകൾ വഴി ഹസാരെക്കു പിന്തുണ പ്രഖ്യാപിക്കുകയും സമഗ്രമായ ഒരു ലോക്പാൽ ബില്ലിനുവേണ്ടിയുള്ള ആശയപ്രചരണം ത്വരിതപ്പെടുത്തുകയും ചെയ്തു. ഏപ്രിൽ 9-നു് ,ബിൽ തയ്യാറാക്കുന്നതിനുള്ള സമിതിയിൽ 50 ശതമാനം പേരും, കൂടാതെ സമിതി സഹാദ്ധ്യക്ഷനും രാഷ്ട്രീയമേഖലയിൽ നിന്നല്ലാത്തവരാവണമെന്ന ആവശ്യം അംഗീകരിച്ച് കൊണ്ടുള്ള ഗവൺമെന്റു് വിജ്ഞാപനം പുറത്തു വന്നതിനെ തുടർന്ന് അദ്ദേഹം നിരാഹാരസമരം അവസാനിപ്പിച്ചു.
പുരസ്കാരം
ഡൽഹി ആസ്ഥാനമായുള്ള ഇന്ത്യൻ ഇൻസ്റ്റിറ്റിയൂട്ട് ഓഫ് പ്ലാനിങ് ആന്റ് മാനേജ്‌മെന്റ് എന്ന സ്ഥാപനം ഏർപ്പെടുത്തിയ 2011 - ലെ രബീന്ദ്രനാഥ് ടാഗോർ സമാധാന സമ്മാനം അണ്ണാ ഹസാരെ നിരസിച്ചു.
പുറത്തേക്കുള്ള കണ്ണികൾ
വർഗ്ഗം:1940-ൽ ജനിച്ചവർ
വർഗ്ഗം:ജനുവരി 15-ന് ജനിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:ഗാന്ധിയർ വർഗ്ഗം:സമാധാനപ്രവർത്തകർ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ വർഗ്ഗം:മറാഠികൾ വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
സ്റ്റോറേജ് ഏരിയ നെറ്റ്‌‌വർക്ക്
സ്റ്റൊറേജ് ഏരിയ നെറ്റ്വർക്ക് (Storage Area Network) SAN സെർവർ കമ്പ്യൂട്ടറുമായി ദൂരെയുള്ള വിവരങ്ങൾ സൂക്ഷിക്കുവാനുള്ള ഉപകരണങ്ങൾ (disk arrays, tape libraries and optical jukeboxes) ഘടിപ്പിക്കുവാനുള്ള ഒരു ഘടനയാണിത്. ഈ രീതിയിൽ ഘടിപ്പിക്കുന്ന ഉപകരണങ്ങൾ,കമ്പ്യൂട്ടറിന്റെ ഓപ്പറേറ്റിംഗ്‌ സിസ്റ്റത്തിനു കമ്പ്യൂട്ടറമായി നേരിട്ടു ഘടിപ്പിചിരിക്കുന്ന ഉപകരണങ്ങൾ ആയി തോന്നുന്നു. ഈ ഘടനയിൽ ഉപകരണങ്ങളിൽ സൂക്ഷിചിട്ടുള്ള വിവരങ്ങളെ ഘടകങ്ങളായാണ് (Block) കമ്പ്യൂട്ടറുകൾ കൈകാര്യം ചെയ്യുന്നത്.
ഒരു സാൻ(SAN)ബ്ലോക്ക്-ലെവൽ ആക്‌സസ് മാത്രമേ നൽകുന്നുള്ളൂവെങ്കിലും, സാനുകൾക്ക് മുകളിൽ നിർമ്മിച്ച ഫയൽ സിസ്റ്റങ്ങൾ ഫയൽ-ലെവൽ ആക്‌സസ് നൽകുന്നു, അവ ഷെയേർഡ്-ഡിസ്‌ക് ഫയൽ സിസ്റ്റങ്ങൾ എന്നറിയപ്പെടുന്നു.
സ്റ്റോറേജ് ആർക്കിടെക്ചറുകൾ
സ്റ്റോറേജ് ഏരിയ നെറ്റ്‌വർക്കുകൾ (SANs) ചിലപ്പോൾ സെർവറുകൾക്ക് പിന്നിലെ നെറ്റ്‌വർക്ക് എന്ന് വിളിക്കപ്പെടുന്നു കൂടാതെ ചരിത്രപരമായി ഒരു കേന്ദ്രീകൃത ഡാറ്റ സ്റ്റോറേജ് മോഡലിൽ നിന്നാണ് വികസിപ്പിച്ചെടുത്തത്, പക്ഷേ അതിന്റേതായ ഡാറ്റ നെറ്റ്‌വർക്ക് ഉപയോഗിച്ചാണ് ഇത് പ്രവർത്തിക്കുന്നത്. ഒരു സാൻ, ഏറ്റവും ലളിതമായി പറഞ്ഞാൽ, ഡാറ്റ സംഭരണത്തിനുള്ള ഒരു സമർപ്പിത ശൃംഖലയാണ്. ഡാറ്റ സംഭരിക്കുന്നതിനു പുറമേ, ഡാറ്റയുടെ സ്വയമേവയുള്ള ബാക്കപ്പും സ്റ്റോറേജ് മോണിറ്ററിംഗും ബാക്കപ്പ് പ്രക്രിയയും സാനുകൾ അനുവദിക്കുന്നു. ഒരു സാൻ എന്നത് ഹാർഡ്‌വെയറിന്റെയും സോഫ്‌റ്റ്‌വെയറിന്റെയും സംയോജനമാണ്. ഇത് ഡാറ്റാ കേന്ദ്രീകൃത മെയിൻഫ്രെയിം ആർക്കിടെക്ചറുകളിൽ നിന്നാണ് വളർന്നത്, അവിടെ ഒരു നെറ്റ്‌വർക്കിലെ ക്ലയന്റുകൾക്ക് വ്യത്യസ്ത തരം ഡാറ്റ സംഭരിക്കുന്ന നിരവധി സെർവറുകളിലേക്ക് കണക്റ്റുചെയ്യാനാകും. ഡാറ്റയുടെ അളവ് കൂടുന്നതിനനുസരിച്ച് ഡയറക്ട്-അറ്റാച്ച്ഡ് സ്റ്റോറേജ് (DAS) വികസിപ്പിച്ചെടുത്തു, അവിടെ സെർവറുകളിൽ ഡിസ്ക് അറേകൾ അല്ലെങ്കിൽ ഒരു കൂട്ടം ഡിസ്കുകൾ (JBOD-കൾ) ഘടിപ്പിച്ചിരിക്കുന്നു. ഈ ആർക്കിടെക്ചറിൽ, സ്റ്റോറേജ് കപ്പാസിറ്റി വർദ്ധിപ്പിക്കാൻ സ്റ്റോറേജ് ഡിവൈസുകൾ ചേർക്കാവുന്നതാണ്. എന്നിരുന്നാലും, സ്റ്റോറേജ് ഡിവൈസുകൾ ആക്സസ് ചെയ്യുന്ന സെർവർ സിങ്കിൾ പോയിന്റ് ഓഫ് ഫെയിലിയർ, കൂടാതെ ലാൻ നെറ്റ്‌വർക്ക് ബാൻഡ്‌വിഡ്ത്തിന്റെ വലിയൊരു ഭാഗം ഡാറ്റ ആക്‌സസ് ചെയ്യുന്നതിനും സംഭരിക്കുന്നതിനും ബാക്കപ്പ് ചെയ്യുന്നതിനും ഉപയോഗിക്കുന്നു. സിങ്കിൾ പോയിന്റ് ഓഫ് ഫെയിലിയർ പരിഹരിക്കുന്നതിന്, നേരിട്ട് ഘടിപ്പിച്ചിട്ടുള്ള ഷെയേർഡ് സ്റ്റോറേജ് ആർക്കിടെക്ചർ നടപ്പിലാക്കുന്നു, അവിടെ ഒരു സ്റ്റോറേജ് ഉപകരണത്തിൽ തന്നെ നിരവധി സെർവറുകൾക്ക് ആക്‌സസ് ചെയ്യാൻ കഴിയും.
നെന്മീൻ
ഉഷ്ണ മിതോഷ്ണ മേഖലാ പ്രദേശങ്ങളിലെ സമുദ്രത്തിൽ കാണപ്പെടുന്ന കടും നീല നിറവും, നീണ്ട ശരീരവുമുള്ള മത്സ്യമാണ് നെന്മീൻ. നല്ല സഞ്ചാര വേഗതയുള്ള ഇവയുടെ മാംസം നല്ല നിലവാരമുള്ളതാണ്. നെന്മീന്റെ മാംസം ഭക്ഷ്യ യോഗ്യമാണ്. കേരളത്തിലെ മത്സ്യവിപണികളിൽ നല്ല വിലമതിക്കുന്ന ഒന്നാണ് നെന്മീൻ.
വിശദീകണം
നീണ്ട ശരീരമുള്ള നെന്മീന്റെ വായുടെ മുകൾഭാഗവും താഴ്ഭാഗവും സാമാന്യത്തിലധികം നീളമുള്ളവയും കൂർത്തതുമാണ്. കടുംനീലയും വെള്ളിയും നിറങ്ങൾ കലർന്ന തിളക്കമാർന്ന ഇവയുടെ തൊലി വളരെ കട്ടികുറഞ്ഞതാണ്. 83 കിലോ വരെ തൂക്കവും 2.5 മീറ്ററോളം നീളവും ഉള്ള നെന്മീനുകളെ കണ്ടത്തിയിട്ടുണ്ട്. 80 കിലോമീറ്റർ വരെ വേഗതയിൽ സഞ്ചരിക്കുന്ന ഇവ കടലിലെ തന്നെ ഏറ്റവും വേഗതയേറിയ മത്സ്യങ്ങളിലൊന്നാണ്. കേരളത്തിലെ ചന്തകളിൽ ഏതാണ്ട് ഒരു കിലോയ്ക്ക് 300 രൂപയോളം വില വരും.
മറ്റു പേരുകൾ
ഐക്കുറ ,ഒരിയ നെയ് മീൻ, ഒരിയ മീൻ, നെയ്മീൻ എന്നീ പേരുകളിലും ഈ മത്സ്യം അറിയപ്പെടുന്നു.
ഹെൽമറ്റ്
thumb|right|200px|ബൈക്ക് റെയ്‌സിങ്ങിനുപയോഗിക്കുന്ന തരം ഹെൽമറ്റ് അപകടങ്ങളിൽ നിന്നും തലയെ സംരക്ഷിക്കുവാനുപയോഗിക്കുന്ന കവചമാണ് ഹെൽമറ്റ്. ഇരുചക്രവാഹങ്ങളിൽ യാത്ര ചെയ്യുന്നവരും നിർമ്മാണ മേഖലകളിൽ ജോലി ചെയ്യുന്നവരും പ്രധാനമായും ഹെൽമറ്റ് ഉപയോഗിക്കുന്നു. നിർമ്മാണമേഖലയിൽ ഉപയോഗിക്കുന്ന തരം ഹെൽമറ്റുകളിൽ വായൂസഞ്ചാരത്തിനായി പ്രത്യേക സൗകര്യം ഒരുക്കിയിരിക്കുന്നു. ഇവ പ്രധാനമായും പ്ലാസ്റ്റിക്കിനാൽ നിർമ്മിച്ചിരിക്കുന്നു. ഇരുചക്രവാഹനയാത്രാ ഹെൽമറ്റുകളിൽ ഉള്ളിൽ തെർമോക്കോൾ, തുണി എന്നിവ ഉപയോഗിച്ചിരിക്കുന്നു. വീഴ്ച്ചയിൽ തലയ്ക്കുണ്ടാകുന്ന ആഘാതം കുറയ്ക്കുവാനായാണ് തെർമോക്കോൾ ഘടിപ്പിച്ചിരിക്കുന്നത്.
ക്രിക്കറ്റ്‌, ഹോക്കി തുടങ്ങിയ കളികളിലും കളിക്കാർക്ക് തലയ്ക്ക് പരിക്കേൽക്കാതിരിക്കാനായി ഹെൽമെറ്റ്‌ ഉപയോഗിച്ച് വരുന്നു.
വർഗ്ഗം:സുരക്ഷ ഉപകരണങ്ങൾ
ചെന്നായ് വളർത്തിയ കുട്ടി
കുഞ്ചാക്കോ സംവിധാനം ചെയ്ത് 1976 ൽ പുറത്തിറങ്ങിയ മലയാളചലച്ചിത്രമാണ് ചെന്നായ വളർത്തിയ കുട്ടി. പ്രേം നസീർ, ശാരദ, ജയഭാരതി, അടൂർ ഭാസി എന്നിവർ പ്രധാന വേഷങ്ങളിൽ അഭിനയിച്ചു. എം കെ. അർജുനൻ സംഗീതസംവിധാനം നിർവഹിച്ചു
അഭിനേതാക്കൾ
പ്രേംനസീർ
അവലംബം
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
പാലക്കാട് അനന്തരാമഭാഗവതർ
പാലക്കാട് അനന്തരാമഭാഗവതർ ഒരു കേരളീയ സംഗീതജ്ഞനായിരുന്നു. പാലക്കാടിനടുത്തുള്ള തൊണ്ടിക്കുളം ഗ്രാമത്തിൽ 1867 ഓഗസ്റ്റ് 27-ന് ജനിച്ചു. പുരാണജ്ഞനായ കൃഷ്ണസ്വാമിശാസ്ത്രിയുടെ രണ്ടാമത്തെ മകനാണ് ഇദ്ദേഹം. നൂറണി മഹാദേവഭാഗവതർ, കോയമ്പത്തൂർ രാഘവയ്യർ, മഹാവൈദ്യനാഥശിവൻ എന്നിവരുടെ ശിക്ഷണത്തിൽ സംഗീതം അഭ്യസിച്ചു. നൈസർഗികവാസനാബലവും ശാരീരസിദ്ധിയും സുശിക്ഷിതമായ അഭ്യസനവും ഇദ്ദേഹത്തെ സംഗീതലോകത്തിലെ എണ്ണപ്പെട്ട ഒരു അംഗമാക്കിത്തീർത്തു. അനുമന്ദ്രസ്ഥായിയിലും അതിതാരസ്ഥായിയിലും ഇദ്ദേഹത്തിന് അനായാസമായി പാടാൻ കഴിഞ്ഞിരുന്നു. കൃഷ്ണരാജവാഡിയാരുടെ ഭരണകാലത്ത് മൈസൂറിലെ സംസ്ഥാന വിദ്വാനായി ഇദ്ദേഹം നിയമിക്കപ്പെട്ടു. തൊണ്ടൈമണ്ഡലം എന്ന സ്ഥലത്തുവച്ച് പക്കമേളം കൂടാതെ 5 മണിക്കൂർ ഇദ്ദേഹം കച്ചേരി നടത്തുകയുണ്ടായി. കഥാകാലക്ഷേപ കലയിലും ഇദ്ദേഹം നിപുണനായിരുന്നു. ഇദ്ദേഹത്തിന്റെ ശിഷ്യഗണങ്ങളിൽ പ്രമുഖനാണ് പാലക്കാട്ട് രാമഭാഗവതർ. 1919-ൽ ഇദ്ദേഹം അന്തരിച്ചു.
വർഗ്ഗം:ഇന്ത്യൻ സംഗീതജ്ഞർ
ദിലീഷ് പോത്തൻ
മലയാള ചലച്ചിത്രമേഖലയിൽ പ്രവർത്തിക്കുന്ന ഒരു നടനും സംവിധായകനുമാണ് ദിലീഷ് പോത്തൻ. 2016 ഫെബ്രുവരിയിൽ റിലീസ് ചെയ്ത മഹേഷിന്റെ പ്രതികാരം എന്ന ചിത്രത്തിലൂടെയാണ് സംവിധായകനായത്. ഫഹദ് ഫാസിൽ നായകനായ ഈ ചിത്രത്തെ പ്രേക്ഷകരും നിരൂപകരും ഒരുപോലെ സ്വീകരിച്ചു. 64-ആം ദേശീയ ചലച്ചിത്ര പുരസ്ക്കാര മേളയിൽ ഏറ്റവും മികച്ച മലയാളചിത്രമായി ‘മഹേഷിന്റെ പ്രതികാരം’ തിരഞ്ഞെടുക്കപ്പെട്ടു. ചലച്ചിത്രത്തിന്റെ സൂക്ഷ്മാംശങ്ങളിലേക്ക് കടന്നുള്ള ദിലീഷ് പോത്തന്റെ സംവിധാന മികവിനെ സൂചിപ്പിക്കുവാൻ ആരാധകരും മാധ്യമങ്ങളും "പോത്തേട്ടൻസ് ബ്രില്ല്യൻസ്" എന്ന സംജ്ഞ ഉപയോഗിക്കുന്നു.
ആദ്യകാല ജീവിതം
കോട്ടയം ജില്ലയിലെ കുറുപ്പന്തറയ്ക്കടുത്ത് ഓമല്ലൂർ എന്ന ഗ്രാമത്തിലാണ് ജനിച്ചത്. പിതാവ് കൊല്ലംപറമ്പിൽ ഫിലിപ്പ് ഒരു ഫിലിം റെപ്രസന്റീവ് ആയിരുന്നു. മാതാവ് ചിന്നമ്മ. നാലാം ക്ലാസ്സ് വരെ കുറുപ്പന്തറ എൽ.പി. സ്കൂളിലും തുടർന്ന് പത്താം ക്ലാസ്സ് വരെ കോതനല്ലൂർ എമ്മാനുവേൽസ് സ്കൂളിലും പഠിച്ചു. മാന്നാനം കെ ഇ കോളേജിൽ നിന്നും പ്രീഡിഗ്രി പൂർത്തിയാക്കി. മൈസൂർ സെന്റ് ഫിലോമോനാസ് കോളേജിൽ നിന്നും കമ്പ്യൂട്ടർ സയൻസിൽ ബിരുദമെടുത്തു. ബാംഗ്ലൂരിൽ ജോലി ചെയ്യുന്ന കാലത്ത് ചില ഹ്രസ്വചിത്രങ്ങളും ആൽബങ്ങളും ചെയ്തിരുന്നു. പിതൃസഹോദരനായ സ്റ്റീഫൻ ജേക്കബ് നിർമ്മിച്ച് ദിലീഷ് പോത്തൻ സംവിധാനം ചെയ്ത 'വർണ്ണച്ചെപ്പുകൾ' എന്ന ടെലിഫിലിം ദൂരദർശൻ സംപ്രേഷണം ചെയ്തിരുന്നു.
പിന്നീട് സിനിമയിൽ സജീവമാകുവാനായി ജോലി ഉപേക്ഷിച്ചു. ഏഴോളം ചിത്രങ്ങളിൽ സഹസംവിധായകനായി പ്രവർത്തിച്ചു. ആഷിഖ് അബുവിന്റെ സഹസംവിധായകനായി പ്രവർത്തിച്ചുകൊണ്ടിരിക്കെ കാലടി ശ്രീ ശങ്കരാ യൂണിവേഴ്സിറ്റിയിൽ നിന്നും തിയേറ്റർ ആർട്ട്സിൽ എം എയും മഹാതമാഗാന്ധി സർവ്വകലാശാലയിൽ നിന്നും എം ഫില്ലും കരസ്ഥമാക്കി.
ചലച്ചിത്രരംഗത്ത്
2010-ൽ പുറത്തിറങ്ങിയ ’’9 KK റോഡ്’’ എന്ന ചിത്രത്തിന്റെ സഹസംവിധായകനായാണ് തുടക്കം. തുടർന്ന് 22 ഫീമെയിൽ കോട്ടയം, ടാ തടിയാ, ഗാംഗ്സ്റ്റർ എന്നീ ചിത്രങ്ങളിൽ ആഷിഖ് അബുവിന്റെ സഹസംവിധായകനായി പ്രവർത്തിച്ചു) . സാൾട്ട് ആന്റ് പെപ്പർ (2011) എന്ന ചിത്രത്തിൽ അഭിനയിച്ച ചെറിയ വേഷം ശ്രദ്ധിക്കപ്പെട്ടു. 22 ഫീമെയിൽ കോട്ടയം (2012), ഇടുക്കി ഗോൾഡ്(2013), ഗാങ്സ്റ്റർ(2014), ഇയ്യോബിന്റെ പുസ്തകം(2014) റാണി പത്മിനി(2015) എന്നീ ചിത്രങ്ങളിലും ചെറിയ വേഷങ്ങൾ ചെയ്തു. ദിലീഷ് നായർ സംവിധാനം ചെയ്ത ടമാർ പഠാർ എന്ന ചിത്രത്തിന്റെ മുഖ്യ സഹസംവിധായകനായിരുന്നു. . 2016-ൽ മഹേഷിന്റെ പ്രതികാരത്തിലൂടെ സ്വതന്ത്രസംവിധായകനായി. രണ്ടാമത്തെ ചിത്രമായ തൊണ്ടിമുതലും ദൃക്സാക്ഷിയും 2017 ജൂൺ 30-ൻ റിലീസായി. ഈ ചിത്രത്തിലൂടെ മികച്ച സംവിധായകനുള്ള വനിതാ ഫിലിം അവാർഡ് കരസ്ഥമാക്കി . തന്റെ ആദ്യ രണ്ട് ചിത്രങ്ങളിലൂടെ 2016-ലെയും 2017-ലെയും മികച്ച മലയാളചിത്രത്തിനുള്ള ദേശീയപുരസ്ക്കാരങ്ങൾ തുടർച്ചയായി നേടി അപൂർവ്വ നേട്ടത്തിനുടമയായി.  . തിരക്കഥാകൃത്തായ ശ്യാം പുഷ്കരനുമൊത്ത് 'വർക്കിങ്ങ് ക്ലാസ്സ് ഹീറോ' എന്ന പേരിൽ ഒരു ചലച്ചിത്രനിർമ്മാണ കമ്പനി ആരംഭിച്ചു. ശ്യാം പുഷ്ക്കരന്റെ തിരക്കഥയിൽ മധു സി. നാരായണൻ സംവിധാനം ചെയ്ത 'കുമ്പളങ്ങി നൈറ്റ്സ്' (2019) ആണ് ഈ ബാനറിൽ നിർമ്മിച്ച ആദ്യചിത്രം.
പുറത്തേക്കുള്ള കണ്ണികൾ
വർഗ്ഗം:ചലച്ചിത്ര അഭിനേതാക്കൾ വർഗ്ഗം:മലയാളചലച്ചിത്രസംവിധായകർ വർഗ്ഗം:മലയാളചലച്ചിത്രനടന്മാർ വർഗ്ഗം:മികച്ച സം‌വിധായകനുള്ള ഫിലിംഫെയർ അവാർഡ് ലഭിച്ചവർ വർഗ്ഗം:1981-ൽ ജനിച്ചവർ
ജാക്സൺ
ജാക്സൺ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, അമോഡോർ കൗണ്ടി യിൽ സ്ഥിതിചെയ്യന്ന കൗണ്ടി ആസ്ഥാനമായ നഗരമാണ്. ( ഈ നഗരം മുമ്പ്, ബോട്ടില്ലിയാസ്, ബോട്ടില്ലിയാസ് സ്പ്രിങ്ങ്, ബോട്ടിൽ സ്പ്രിംഗ്, ബോട്ടെല്ലാസ്) എന്നിങ്ങനെയുള്ള പേരുകളിലും അറിയപ്പെട്ടിരുന്നു). 2020 ലെ സെൻസസില് 3,989 ആയിരുന്ന ഈ നഗരത്തിലെ ജനസംഖ്യ 2010 ലെ യു.എസ്. സെൻസസിൽ 4,651 ആയി വർദ്ധിച്ചിരുന്നു. സംസ്ഥാന പാത 49, സംസ്ഥാന പാത 88 എന്നിവയിലൂടെ നഗരത്തിലേയ്ക്കു പ്രവേശിക്കാവുന്നതാണ്.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം, ഈ നഗരത്തിന്റെ ആകെ വിസ്തീർണം 3.7 ചതുരശ്ര മൈൽ (9.6 ചതുരശ്ര കിലോമീറ്റർ) ആണ്. ഇതു മുഴവനും തന്നെ കരഭൂമിയാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ചിരിക്കുടുക്ക
എ ബി രാജ് സംവിധാനം ചെയ്ത് 1976 ൽ പുറത്തിറങ്ങിയ മലയാളചലച്ചിത്രമാണ് ചിരിക്കുടുക്ക. പ്രേം നസീർ, കെ പി എ സി ലളിത, തിക്കുറിശ്ശി സുകുമാരൻ നായർ, ജോസ് പ്രകാശ് എന്നിവരാണ് പ്രധാന വേഷങ്ങൾ ചെയ്തത്. ശങ്കർ ഗണേശാണ് ഈ ചിത്രത്തിന്റെ സംഗീതസംവിധാനം നിർവ്വഹിച്ചത്. തമിഴ് സിനിമയായ സബാഷ് മീനയുടെ റീമേക്കാണ് ഈ ചിത്രം
ബാഹ്യ ലിങ്കുകൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
വെബ് ഫ്രെയിംവർക്ക്
വെബ് സേവനങ്ങൾ, വെബ് ഉറവിടങ്ങൾ, വെബ് എപി‌ഐകൾ എന്നിവയുൾപ്പെടെയുള്ള വെബ് ആപ്ലിക്കേഷനുകളുടെ വികസനത്തെ പിന്തുണയ്ക്കുന്നതിനായി രൂപകൽപ്പന ചെയ്തിട്ടുള്ള ഒരു സോഫ്റ്റ്‌വേർ ഫ്രെയിംവർക്കാണ് വെബ് ഫ്രെയിംവർക്ക് (ഡബ്ല്യുഎഫ്) അല്ലെങ്കിൽ വെബ് ആപ്ലിക്കേഷൻ ഫ്രെയിംവർക്ക് (ഡബ്ല്യുഎഎഫ്). വേൾഡ് വൈഡ് വെബിൽ വെബ് ആപ്ലിക്കേഷനുകൾ നിർമ്മിക്കുന്നതിനും വിന്യസിക്കുന്നതിനുമുള്ള ഒരു അടിസ്ഥാന മാർഗ്ഗം വെബ് ഫ്രെയിംവർക്കുകൾ നൽകുന്നു. വെബ് ഡെവലപ്മെന്റിൽ നടത്തുന്ന പൊതുവായ പ്രവർത്തനങ്ങളുമായി ബന്ധപ്പെട്ട ഓവർഹെഡ് ഓട്ടോമേറ്റ് ചെയ്യുകയാണ് വെബ് ഫ്രെയിംവർക്കുകൾ ലക്ഷ്യമിടുന്നത്. ഉദാഹരണത്തിന്, നിരവധി വെബ് ഫ്രെയിംവർക്കുകൾ ഡാറ്റാബേസ് ആക്സസ്, ടെംപ്ലേറ്റിംഗ് ഫ്രെയിംവർക്കുകൾ, സെഷൻ മാനേജുമെന്റ് എന്നിവയ്ക്കായി ലൈബ്രറികൾ നൽകുന്നു, മാത്രമല്ല അവ പലപ്പോഴും കോഡ് പുനരുപയോഗം പ്രോത്സാഹിപ്പിക്കുകയും ചെയ്യുന്നു. ചലനാത്മക വെബ്‌സൈറ്റുകളുടെ വികസനം അവർ പലപ്പോഴും ടാർഗെറ്റുചെയ്യുന്നുണ്ടെങ്കിലും അവ സ്റ്റാറ്റിക് വെബ്‌സൈറ്റുകൾക്കും ഇത് ബാധകമാണ്.
ചരിത്രം
വേൾഡ് വൈഡ് വെബിന്റെ രൂപകൽപ്പന സ്വതസ്സിദ്ധമായ ചലനാത്മകമല്ലാത്തതിനാൽ, ആദ്യകാല ഹൈപ്പർടെക്സ്റ്റ് വെബ് സെർവറുകളിൽ പ്രസിദ്ധീകരിച്ച ഹാൻഡ്-കോഡഡ് എച്.ടി.എം.എൽ.(HTML) ഉൾക്കൊള്ളുന്നു. പ്രസിദ്ധീകരിച്ച പേജുകളിൽ വരുത്തുന്ന ഏത് മാറ്റങ്ങളും പേജുകളുടെ രചയിതാവ് നിർവഹിക്കേണ്ടതുണ്ട്. ഉപയോക്തൃ ഇൻപുട്ടുകൾ പ്രതിഫലിപ്പിക്കുന്ന ചലനാത്മക വെബ് പേജ് നൽകുന്നതിന് വെബ് സെർവറുകളുമായി ബാഹ്യ ആപ്ലിക്കേഷനുകൾ ഇന്റർഫേസ് ചെയ്യുന്നതിനായി 1993 ൽ കോമൺ ഗേറ്റ്‌വേ ഇന്റർഫേസ് (സിജിഐ) സ്റ്റാൻഡേർഡ് അവതരിപ്പിച്ചു.
സി‌ജി‌ഐ ഇന്റർ‌ഫേസിന്റെ യഥാർത്ഥ നടപ്പാക്കലുകൾ‌ സാധാരണയായി സെർ‌വർ‌ ലോഡിനെ പ്രതികൂലമായി ബാധിക്കും, കാരണം ഓരോ അഭ്യർ‌ത്ഥനയും പ്രത്യേകമായ പ്രക്രിയ ആരംഭിച്ചു. സെർ‌വറിന്റെ ഉറവിടങ്ങളിലെ കാൽ‌പാടുകൾ‌ കുറയ്‌ക്കുന്നതിനും പൊതുവായ പ്രകടന ബൂസ്റ്റ് വാഗ്ദാനം ചെയ്യുന്നതിനും മറ്റ് സാങ്കേതിക വിദ്യകൾ‌ക്കിടയിലുള്ള സ്ഥിരമായ പ്രക്രിയകൾ‌ കൂടുതൽ‌ സമീപകാല നടപ്പാക്കലുകൾ‌ ഉപയോഗിക്കുന്നു.
1995ൽ, പൂർണ്ണമായും സംയോജിത സെർവർ/ഭാഷാ വികസന പരിതഃസ്ഥിതികൾ ആദ്യം ഉയർന്നുവന്നു, കൂടാതെ കോൾഡ് ഫ്യൂഷൻ, പി.എച്ച്.പി., ആക്റ്റീവ് സെർവർ പേജുകൾ പോലുള്ള പുതിയ വെബ്-നിർദ്ദിഷ്ട ഭാഷകൾ അവതരിപ്പിച്ചു.
ഗോതമ്പ്
പോയേസ്യേ (അല്ലെങ്കിൽ ഗ്രാമിനേ) കുടുംബത്തിൽ പെട്ട ട്രിറ്റിക്കം ജനുസ്സിൽ പെട്ട് വിവിധ ഇനങ്ങളുള്ള ധാന്യചെടിയാണ് ഗോതമ്പ്. ലോകത്തെ ഏറ്റവും പഴക്കമുള്ളതും, പ്രാധാന്യമുള്ളതുമായ ധാന്യവിളകളിലൊന്നാണു ഗോതമ്പ്. ലോകത്തെ കൃഷിയിടങ്ങളിൽ ഏറ്റവും അധികം നീക്കിവച്ചിരിക്കുന്നത് ഗോതമ്പ് കൃഷിക്കായിട്ടാണ്‌. ചൈനയാണ്‌ ഏറ്റവും വല്യ ഗോതമ്പ് ഉത്പാദകർ.
സവിശേഷതകൾ
ഇവയ്ക്ക് നീണ്ട, നേർത്ത ഇലകളും, പൊള്ളയായ തണ്ടും (ഭൂരിഭാഗം ഇനങ്ങളിലും), കതിരുകളായുള്ള പൂക്കളും കണ്ടുവരുന്നു. അറിയപ്പെടുന്ന ആയിരക്കണക്കിന്‌ ഇനങ്ങളിൽ റൊട്ടിയുണ്ടാക്കാനുപയോഗിക്കുന്ന ടി.എസ്റ്റിവം, പാസ്റ്റ ഉണ്ടാക്കാനുപയോഗിക്കുന്ന ടി. ഡുറാം, കേയ്ക്കിലും മധുരമുള്ള ബിസ്കറ്റിലും പലഹാരങ്ങളിലും മറ്റ് ഗാർഹിക ഉപയോഗങ്ങൾക്കും ഉപയോഗിക്കുന്നു. ടി.കോമ്പാക്റ്റം വളരെ മാർദ്ദവമുള്ളയിനമാണ്‌. ഗോതമ്പുപൊടി ഏറ്റവും കൂടുതൽ ഉപയോഗിക്കുന്നത് റൊട്ടിയുടെ നിർമ്മാണത്തിനാണ്‌.
മൈദ
പാചകത്തിന്‌ ഉപയോഗിക്കുന്ന ഒരു തരം മാവാണ്‌‌ മൈദ. നേർമ്മയായി പൊടിച്ച് ശുദ്ധീകരിച്ച ഗോതമ്പ്‌ പൊടിയാണ് മൈദ. ഇതിന് കേക്ക് ഉണ്ടാക്കുന്ന പൊടിയുമായി സാമ്യമുണ്ട്. ഗോതമ്പിന് പ്രധാനമായും 3 ഘടകങ്ങളാണുള്ളത്. ജെം, എന്റോസ്പെം, തവിട്. അതിന്റെ 85% വരുന്ന എന്റൊംസ്പെം സൂക്ഷ്മമായി പൊടിച്ചാണ് മൈദ ഉണ്ടക്കുന്നത്. മൈദ പ്രധാനമായും ഇന്ത്യയിൽ പറാട്ട, നാൻ, ബേക്കറി പലഹാരങ്ങൾ എന്നിവ ഉണ്ടാക്കാൻ ഉപയോഗിക്കുന്നു. ഗോതമ്പിന്റെ അന്നജാംശം കൂടുതലുള്ള വെളുത്ത എൻഡോസ്പേം (നാരുകൾ നീക്കി) പൊടിച്ചാണ് മൈദ നിർമ്മിക്കുന്നത്. ഇങ്ങനെ പൊടിച്ച പൊടിയുടെ നിറം ഇളം മഞ്ഞയായിരിക്കും. ഈ പൊടിയെ പിന്നീട് ബെൻസോയിൽ പെറോക്സൈഡ്‌ ഉപയോഗിച്ച് ശുദ്ധീകരിച്ച് വെള്ളനിറമാക്കുന്നു. ബെൻസോയിൽ പെറോക്സൈഡ്‌ ചൈനയിലും, ഇംഗ്ലണ്ടിലും, യൂറോപ്പിലും നിരോധിച്ച ഒരു കെമിക്കലാണ്. ഇങ്ങനെ ശുദ്ധീകരിച്ച മൈദ വീണ്ടും ആലോക്സൻ എന്ന കെമിക്കൽ ഉപയോഗിച്ച് മൃദുവാക്കുന്നു. കേരളത്തിലും 2011 നവംബർ വരെ ബെൻസോയിൽ പെറോക്സൈഡ് പി എഫ് എ സ്റ്റാന്റേർഡ് അനുസരിച്ച് (40 മി ഗ്രാം ഒരു കിലോവിൽ) ഉപയോഗിച്ചിരുന്നു,. ഗോതമ്പുപൊടി ക്ലോറിൻ ഡയോക്സൈഡ് ഉപയോഗിച്ച് ബ്ലീച്ച് ചെയ്യുമ്പോൾ അതിലടങ്ങിയ സന്തോഫിൽ ഓക്സികരണം സംഭവിച്ച് ഉപോത്പന്നമായി അലോക്സിൻ ഉത്പാദിപ്പിക്കപ്പെടുന്നു, ഈ ആലോക്സൻ എലികളിൽ നടത്തിയ പരീക്ഷണങ്ങളിൽ അവയുടെ പാൻക്രിയാസിലെ ബെറ്റ കോശങ്ങളെ നശിപ്പിച്ച് അവയിൽ പ്രമേഹം ഉളവാക്കുന്നതായി കണ്ടെത്തിയിട്ടുണ്ട്.
ഉപയോഗം
ചെറിയ അളവിൽ, ഗോതമ്പുപൊടി അന്നജത്തിന്റെയും മാ‍ൾട്ടിന്റെയും പശയുടെയും, മദ്യത്തിന്റെയും മറ്റ് വസ്തുക്കളുടെയും നിർമ്മാണത്തിൽ ഉപയോഗിക്കുന്നു. ഗുണം കുറഞ്ഞതും, അധികം വരുന്നതുമായ ഗോതമ്പും പൊടിക്കുമ്പോൾ ലഭിക്കുന്ന ഉപ ഉത്പന്നങ്ങളും കന്നുകാലിത്തീറ്റയായി ഉപയോഗിക്കപ്പെടുന്നു.
മറ്റ് ലിങ്കുകൾ
വർഗ്ഗം:പുല്ലുകൾ വർഗ്ഗം:മുഖ്യാഹാരങ്ങൾ വർഗ്ഗം:പൊവേസീ
അഷ്ഗാബാദ്
തുർക്ക്മെനിസ്ഥാന്റെ തലസ്ഥാനമാണ് അഷ്ഗാബാദ്. രാജ്യത്തെ ഏറ്റവും വലിയ നഗരവും ഇതുതന്നെ. കാര കും മരുഭൂമിക്കും കോപെറ്റ് ഡാഗ് മലനിരകൾക്കും ഇടയിലായാണ് ഈ നഗരത്തിന്റെ സ്ഥാനം. തുർക്ക്മെനിസ്ഥാൻകാർ തന്നെയാണ് ഇവിടുത്തെ ജനങ്ങളിൽ ഭൂരിഭാഗവും. റഷ്യ, അർമേനിയ, അസർബൈജാൻ എന്നിവിടങ്ങളിൽ നിന്നുള്ള ജനങ്ങളും ഇവിടെ വസിക്കുന്നു. ഇറാനിലെ ഏറ്റവും വലിയ രണ്ടാമത്തെ നഗരമായ മഷാദ് ഇവിടെ നിന്നും 250 കിലോമീറ്റർ അകലെയായി സ്ഥിതി ചെയ്യുന്നു.അമുദാര്യ നദിയിൽ നിന്നും വെള്ളവുമായി പോകുന്ന കാരകും കനാൽ അഷ്ഗാബാദ് നഗരത്തിലൂടെ കടന്നുപോകുന്നു .
ചരിത്രം
1881ലാണ് അഷ്ഗാബാദ് നഗരം സ്ഥാപിതമായത്.പാർത്തിയൻ സാമ്രാജ്യത്തിന്റെ തലസ്ഥാനമായിരുന്ന നിസ നിലനിന്നതിനടുത്തുതന്നെയാണ് അഷ്ഗാബാദ് നഗരം സ്ഥിതി ചെയ്യുന്നത്.പത്തൊമ്പതാം നൂറ്റാണ്ടിന്റെ അന്ത്യത്തോടെ അഷ്ഗാബാദുൾപ്പെടുന്ന പ്രദേശം റഷ്യൻ സാമ്രാജ്യത്തോട് ചേർക്കപ്പെട്ടു.സോവിയറ്റ് നിയമങ്ങൾ 1917 മുതൽ അഷ്ഗാബാദിൽ നടപ്പാക്കാൻ തുടങ്ങി.1918ഓടെ സോഷ്യലിസ്റ്റ് വിപ്ലവകാരികളും മെൻഷെവിക്കുകളും സംയുക്തമായി സോവിയറ്റ് ബോൾഷെവിക് നിയമങ്ങൾ അടിച്ചമർത്തുന്നതിനെതിരെ പ്രക്ഷോഭവുമായി രംഗത്തെത്തി.ശക്തമായ പോരാട്ടങ്ങൾക്കൊടുവിൽ 1919ൽ താഷ്കന്റ് സോവിയറ്റ് എന്ന സംഘടന നഗരത്തിന്റെ നിയന്ത്രണം ഏറ്റെടുത്തു.1924ൽ സോവിയറ്റ് യൂണിയന്റെ റിപബ്ലിക്കായി തുർക്ക്മെൻ സോവിയറ്റ് സോഷ്യലിസ്റ്റ് റിപ്പബ്ലിക്ക് നിലവിൽ വന്നപ്പോൾ അഷ്ഗാബാദ് അതിന്റെ തലസ്ഥാനമായി പ്രഖ്യാപിക്കപ്പെട്ടു.വൻ വ്യാവസായികപുരോഗതി കൈവരിച്ചുവന്ന അഷ്ഗാബാദിനെ 1948ലെ തുർക്ക്മെൻ ഭൂചലനം സാരമായി ബാധിച്ചു .ഒന്നരലക്ഷത്തിലേറെ ആളുകൾ കൊല്ലപ്പെട്ട ഭൂചലനത്തിൽ അഷ്ഗാബാദ് നഗരം താറുമാറായെങ്കിലും പിന്നീട് തിരിച്ചുവരവിന്റെ പാതയിലെത്തി .1991 ഒക്ടോബറിൽ അഷ്ഗാബാദ് സ്വതന്ത്ര തുർക്ക്മെനിസ്ഥാന്റെ തലസ്ഥാനമായി മാറി.
സാമ്പത്തികം
ഒരു വ്യാവസായിക നഗരമാണ് അഷ്ഗാബാദ്.കോട്ടൺ,ലോഹവ്യവസായങ്ങളാണ് ഇവിടെ കൂടുതലായും കണ്ടുവരുന്നത്.ട്രാൻസ്-കാസ്പിയൻ റെയില്പാതയിലെ ഒരു പ്രധാന സ്റ്റേഷനാണ് അഷ്ഗാബാദ്. 700ഓളം ചെറുകിട വ്യവസായങ്ങൾ നഗരത്തിലും പ്രാന്തപ്രദേശങ്ങളിലുമായി കണ്ടുവരുന്നു .മികച്ച ഗതാഗതസൗകര്യങ്ങൾ ഉള്ള അഷ്ഗാബാദിൽ ഒരു രാജ്യാന്തരവിമാനത്താവളവും ഉണ്ട് .പ്രധാനപ്പെട്ട എല്ലാ ഗവണ്മെന്റ് ഓഫീസുകളും നയതന്ത്രകാര്യാലയങ്ങളും നഗരത്തിലുണ്ട്.
സഹോദരനഗരങ്ങൾ
അഷ്ഗാബാദ് താഴെപ്പറയുന്ന നഗരങ്ങളുമായി ബന്ധപ്പെട്ടിരിക്കുന്നു
പുറത്തേക്കുള്ള കണ്ണികൾ
വർഗ്ഗം:തുർക്‌മെനിസ്ഥാനിലെ നഗരങ്ങൾ വർഗ്ഗം:ഏഷ്യയിലെ തലസ്ഥാനങ്ങൾ
ശസ്ത്രക്രിയ
thumb|right|200px|ഒരു ഹൃദയശസ്ത്രക്രിയ ഉപകരണങ്ങളുടെ സഹായത്തോടെ ശരീരം മുറിച്ച് കേടുപാടുകൾ തീർക്കുകയോ പരിശോധന നടത്തുകയോ ആകാരഭംഗി വരുത്തുകയോ ചെയ്യുന്ന വൈദ്യശാസ്ത്ര പ്രക്രിയയാണ് ശസ്ത്രക്രിയ. ആംഗലേയത്തിൽ Surgery എന്നു പറയുന്നു. ഇത് ഗ്രീക്ക് ഭാഷയിലെ χειρουργική (cheirourgikē) എന്ന വാക്കിൽ നിന്ന് ഉടലെടുത്തതാണ്. ലത്തീൻ ഭാഷയിലെ കരക്രിയ എന്ന് അർത്ഥമുള്ള chirurgiae എന്ന വാക്കാണ് ഗ്രീക്കിലെത്തിയതെന്ന് കരുതപ്പെടുന്നു. ആംഗലേയത്തിൽ ശസ്ത്രക്രിയക്ക് surgical procedure, operation എന്നീ പേരുകളും ഉപയോഗിക്കാറുണ്ട്. ശസ്ത്രക്രിയ നടത്തുന്നയാളെ ശസ്ത്രക്രിയാവിദഗ്ദ്ധൻ (Surgeon / സർജൻ) എന്നു വിളിക്കുന്നു.